[Ydw] Κάντε τις πεποιθήσεις σας να πληρώνουν νοίκι (με αναμενόμενες εμπειρίες) | On the way to Ithaca\nTuesday, 29 November 2011 by Evan T\nΑς υποθέσουμε πως, αφού πέσει το δέντρο, τα δύο άτομα πηγαίνουν μαζί στο δάσος. Μήπως θα περιμένει ο ένας το δέντρο να έχει πέσει στα δεξιά και ο άλλος στα αριστερά; Αν υποθέσουμε πως, πριν πέσει το δέντρο, οι δυο τους αφήσουν ένα κασετόφωνο, όταν βάλουν να παίξει η ταινία, ο καθένας περιμένει να ακούσει διαφορετικά πράγματα; Αν βάζανε ένα οποιοδήποτε άτομο στον κόσμο σε εγκεφαλογράφο, θα περιμένανε να δούνε κάτι διαφορετικό, αναλόγως την περίπτωση; Παρόλο που και οι δυο μαλώνουν και ο ένας λέει “όχι” και ο άλλος “ναι”, κανείς τους δεν αναμένει να βιώσει διαφορετικές εμπειρίες. Νομίζουν πως έχουν διαφορετικά μοντέλα του κόσμου, αλλά δεν έχουν καμία διαφορά όσον αφορά το τι νομίζουν πως θα βιώσουν.\nΕίναι δελεαστικό να προσπαθήσουμε να εξαλείψουμε αυτή την κατηγορία λαθών επιμένοντας πως η μόνη έγκυρη κατηγορία πεποιθήσεων είναι η αναμονή αισθητήριων ερεθισμάτων. Αλλά είναι γεγονός πως ο κόσμος περιέχει πολλά πράγματα που δεν μπορούμε να νιώσουμε άμεσα. Δεν βλέπουμε τα άτομα που αποτελούν ένα τούβλο, αλλά τα άτομα υπάρχουν εκεί. Υπάρχει ένα πάτωμα κάτω από τα πόδια σας, αλλά δεν βιώνετε το πάτωμα άμεσα· βλέπετε το φως που αντανακλάται από το πάτωμα, ή μάλλον βλέπετε το αποτέλεσμα της επεξεργασίας του φωτός από τον αμφιβληστροειδή και τον οπτικό φλοιό. Το να συμπεράνουμε την ύπαρξη του δαπέδου από την εικόνα του δαπέδου σημαίνει ότι κάνουμε ένα βήμα στα μη ορατά αίτια της εμπειρίας. Μπορεί να φαντάζει πολύ μικρό βήμα και πολύ άμεσο, αλλά δεν παύει να είναι βήμα.\nΣτέκεστε στην ταράτσα ενός ψηλού κτιρίου δίπλα σε ένα παλιό ρολόι με εκκρεμές, με ωροδείκτη, λεπτοδείκτη και δευτεροδείκτη. Στο χέρι έχετε μια μπάλα του μπόουλινγκ, την οποία και πετάτε από την ταράτσα. Όταν η μπάλα σκάσει στο έδαφος, τι θα δείχνει ο δευτεροδείκτης;\nΓια να απαντήσετε με ακρίβεια πρέπει να χρησιμοποιήσετε πεποιθήσεις όπως η βαρύτητα της Γης είναι 9,8 μέτρα ανά σεκόντ τετράγωνο και αυτό το κτίριο έχει ύψος 120 μέτρα. Αυτές οι πεποιθήσεις δεν είναι μη λεκτικές αναμονές αισθητηριακής εμπειρίας· είναι λεκτικές προτάσεις… παρουσιάζουν πεποιθήσεις με λόγια, σα να λέμε. Μάλλον δεν είναι υπερβολή να περιγράψουμε αυτές τις δύο πεποιθήσεις ως προτάσεις φτιαγμένες με λέξεις. Αλλά αυτές οι δυο πεποιθήσεις υπονοούν ένα αποτέλεσμα που είναι άμεση αισθητηριακή αναμονή: αν ο δευτεροδείκτης του ρολογιού δείχνει 12 όταν αφήσετε τη μπάλα, αναμένετε να δείχνει το 1 όταν ακούσετε το γδούπο της μπάλας στο έδαφος μετά από 5 δευτερόλεπτα. Για να περιμένουμε με όσο μεγαλύτερη ακρίβεια αισθητηριακές εμπειρίες, πρέπει να επεξεργαστούμε πεποιθήσεις που δεν είναι αναμονές αισθητηριακών εμπειριών.\nΠρόκειται για ένα πολύ δυνατό σημείο του Homo sapiens το ότι μπορούμε, περισσότερο από κάθε άλλο είδος στον κόσμο, να μαθαίνουμε να κατασκευάζουμε μοντέλα για πράγματα που είναι μη ορατά. Είναι επίσης και ένα από τα πιο αδύνατά μας σημεία. Οι άνθρωποι συχνά πιστεύουμε σε πράγματα που δεν είναι απλά μη ορατά, αλλά και μη πραγματικά.\nΤο ίδιο μυαλό που κατασκευάζει ένα δίκτυο από αίτια με βάση τις αισθητηριακές εμπειρίες μπορεί να κατασκευάσει ένα δίκτυο από αίτια που δεν συνδέονται με αισθητηριακές εμπειρίες ή συνδέονται πολύ χαλαρά. Οι αλχημιστές πίστευαν πως το φλόγιστο προκαλούσε τη φωτιά. Μπορούμε να υπεραπλουστεύσουμε το μυαλό τους ζωγραφίζοντας μια βούλα με ταμπελίτσα “φλόγιστο” και ένα βέλος που οδηγεί στην αισθητηριακή εμπειρία μιας φωτιάς που κροταλίζει στο ύπαιθρο. Η πεποίθησή τους αυτή όμως δεν παρήγαγε καμία πρόβλεψη. Η σύνδεση από το φλόγιστο στην εμπειρία γινόταν πάντα εκ των υστέρων και ποτέ δεν περιόριζε την εμπειρία εκ των προτέρων. Ή ας υποθέσουμε πως ο καθηγητής σας της μεταμοντέρνας λογοτεχνίας σας διδάσκει πως ο διάσημος συγγραφέας Τάδε Ταδόπουλος είναι “μετα-ουτοπικός”. Τι θα πρέπει να περιμένετε από τα βιβλία του τώρα, βάσει αυτού; Τίποτα. Η πεποίθηση αυτή, αν μπορούμε να την ονομάσουμε καν πεποίθηση, δε συνδέεται καθόλου με αισθητηριακή εμπειρία. Αλλά το καλό που σας θέλω να θυμάστε τη δήλωση πως ο “Τάδε Ταδόπουλος” έχει την ιδιότητα “μετα-ουτοπικός”, ώστε να μπορέσετε να την αναμασήσετε στις εξετάσεις. Ομοίως, αν οι “μετα-ουτοπικοί” χαρακτηρίζονται και από “αποικιακή αποξένωση” και στις εξετάσεις ερωτηθείτε αν ο Τάδε Ταδόπουλος επιδεικνύει αποικιακή αποξένωση, τότε καλά θα κάνετε να απαντήσετε “ναι”. Οι πεποιθήσεις συνδέονται μεταξύ τους, αλλά εξακολουθούν να μη συνδέονται με κάποια αναμενόμενη εμπειρία.\nΜπορούμε να χτίσουμε ολόκληρα δίκτυα με πεποιθήσεις που συνδέονται μόνο μεταξύ τους – τις ονομάζω “μετέωρες” πεποιθήσεις. Πρόκειται για ένα χαρακτηριστικά ανθρώπινα ελάττωμα, μοναδικό μεταξύ των υπολοίπων ζωικών ειδών, μια διαστρέβλωση της ικανότητας του Homo sapiens να κατασκευάζει πιο γενικά και ευέλικτα δίκτυα πεποιθήσεων.\nΗ ρασιοναλιστική αρχή του εμπειρισμού αποτελείται από το να ρωτάμε διαρκώς ποιες εμπειρίες προβλέπουν οι πεποιθήσεις μας – ή ακόμα καλύτερα, ποιες απαγορεύουν. Θεωρείτε πως το φλόγιστο είναι το αίτιο της φωτιάς; Τότε τι περιμένετε να δείτε βάσει αυτού; Θεωρείτε πως ο Τάδε Ταδόπουλος είναι μετα-ουτοπικός; Τότε τι περιμένετε να δείτε βάσει αυτού; Όχι, όχι, δεν εννοώ την “αποικιακή αποξένωση”… τι εμπειρίες αναμένετε να σας συμβουν; Πιστεύετε πως αν ένα δέντρο πέσει στο δάσος και κανείς δεν το ακούσει, κάνει θόρυβο; Τότε τι εμπειρίες πιστεύετε πως πρέπει να βιώσετε βάσει αυτού;\nΑκόμα καλύτερο είναι να ρωτήσουμε: τι εμπειρίες δεν πρέπει να σας συμβούν; Θεωρείτε πως η elan vital εξηγεί τη μυστηριώδη ζωτικότητα των ζωντανών οργανισμών; Τότε αυτή η πεποίθηση τι δεν επιτρέπει να συμβεί – τι θα κατέρριπτε εντελώς αυτή την πεποίθηση; Η απουσία απάντηση σημαίνει πως η πεποίθησή σας δεν περιορίζει την εμπειρία· επιτρέπει να σας συμβεί οτιδήποτε. Στέκει μετέωρη.\nΌταν τσακώνεστε για κάτι που μοιάζει με γεγονός, πάντα να σκέφτεστε για τις διαφορετικές σας αναμενόμενες εμπειρίες. Αν δεν διαφέρετε στο τι περιμένετε να συμβεί, πιθανότατα μαλώνετε για τις ταμπελίτσες στο δικό σας δίκτυο πεποιθήσεων – ή ακόμα χειρότερα για μετέωρες πεποιθήσεις, για φούσκες στο δίχτυ σας. Αν δεν ξέρετε τι είδους εμπειρίες υπονοεί το ότι ο Τάδε Ταδόπουλος είναι μετα-ουτοπικός, μπορείτε να τσακώνεστε ες αεί (επίσης και να δημοσιεύετε εργασίες εις τους αιώνας των αιώνων).\nΠάνω από όλα, μη ρωτάτε τι να πιστεύετε, αλλά τι να περιμένετε. Κάθε ερώτηση περί πεποίθησης θα πρέπει να ρέει από ερώτημα αναμονής και αυτό το ερώτημα αναμονής πρέπει να είναι το κέντρο της έρευνάς σας. Κάθε φορά που προσπαθείτε να μαντέψετε μια νέα πεποίθηση θα πρέπει πρώτα να προσπαθείτε να μαντέψετε μία συγκεκριμένη αναμονή και να βάλετε την πεποίθηση να πληρώνει νοίκι υπό μορφή τέτοιων μελλοντικών αναμονών. Αν μια πεποίθηση μείνει ταπί, κάντε της έξωση.\nPosted in Λογική, Πίστη, Παραλογισμός | Tagged elan vital, Eliezer Yudkowsky, πεποιθήσεις, φλογιστό, εμπειρισμός | 4 Comments\non Friday, 20 April 2012 at 17:14 | Reply Αλέξιος Παπούλης\nΗ συζήτηση ξεκίνησε σε αυτό το άρθρο\nΑρχίζει λίγο πριν το 27′ (http://youtu.be/0QNL0m4vosM?t=26m55s)\nΤο θέμα που προσπάθησα να παρουσιάσω δεν έχει καθόλου να κάνει με πιθανότητες ή γλώσσα. Το επιχείρημα πάει κάπως έτσι: Κάθε γεγονός στον κόσμο είναι το αποτέλεσμα προγενέστερων περιστάσεων και φυσικών αρχών. Η γνώμες μας είναι εγκεφαλικά γεγονότα, και τις έχουμε λόγω προγενέστερων περιστάσεων και φυσικών αρχών. Δηλαδή, δεν πίστευουμε ό,τι πιστεύουμε γιατί ψάξαμε να βρούμε στοιχεία και συγκρίναμε τις διάφορες πλευρές κτλ. και καταλήξαμε στην γνώμη. Μάλλον, πιστεύουμε αυτό που πιστεύουμε γιατί οι προγενέστερες περιστάσεις ήταν τέτοιες που να προκαλέσουν, σε «συνεργασία» με τις φυσικές αρχές, αυτή τη γνώμη.\nΑπό δω ερχόμαστε στο συμπέρασμα πως δεν υπάρχουν λόγους για τις γνώμες μας. Δηλαδή, δεν υπάρχει απάντηση στο γιατί να πιστέψω αυτό. Ενας πιστεύει ότι παρατήρησε (ή θα παρατηρήσει) κάτι, άλλος πιστεύει ότι η λογική είναι αληθιοφόρα μέθοδος σκέψης, και άλλος πιστεύει σε ροζ μονόκερω. Οι γνώμες και των τριών κρατιούνται για ακριβώς τον ίδιο «λόγο»: ή καθορίστηκαν από τη φυσική, ή μισοκαθορίστηκαν και έβαλε λίγο χάος η μηχανική κβάντουμ (ή ό,τι άλλο μπορεί να φέρει indeterminacy).\non Friday, 20 April 2012 at 19:02 | Reply Evan T\nΝαι, το άκουσα και αυτό, αλλά σ’αυτό το σημείο (ειδικά με το παρκαρισμένο αμάξι) έμοιαζε να υποστηρίζεις την ανυπαρξία αντικειμενικής πραγματικότητας και μετά είπες ξεκάθαρα πως δεν το στηρίζεις αυτό, και μπερδεύτηκα.\nΉσουνα κάπως ασαφής με τη λέξη “reason” νομίζω. Υποθέτω πως εννοούσες πως για μια πεποίθηση δεν υπάρχει μια εξωτερική μεταφυσική αιτία, αλλά πως και οι ίδιες οι πεποιθήσεις υπόκεινται στις υλιστικές αλυσίδες αιτίου-αιτιατού (και δεν βλέπω κάποιο πρόβλημα μ’αυτό).\nΣίγουρα όταν δημιουργείται μια πεποίθηση, δεν είναι απαραίτητο ότι στην αιτιακή της αλυσίδα ενυπάρχει και η έρευνα αποδεικτικών στοιχείων. Κάποιες θα περιλαμβάνουν στοιχεία, ενώ άλλες όχι, αλλά έμοιαζε σα να έλεγες πως όλες οι πεποιθήσεις είναι εξίσου αυθαίρετες, είτε στη μία περίπτωση, είτε στην άλλη. Ή ότι η καταγωγή τους κάπως ακυρώνει την αξία τους ως μοντέλα της πραγματικότητας.\nΟ λόγος που σε έφερα σ’αυτό το άρθρο ήταν για να σκεφτείς την έννοια της πεποίθησης και από μια άλλη οπτική. Όχι ως αντικατοπτρισμούς της πραγματικότητας, αλλά ως εργαλεία πρόβλεψης του μέλλοντος. Δηλαδή, π.χ. όταν πιστεύω πως πάρκαρα στη θέση Α2, στην ουσία δε με ενδιαφέρει αν στην αντικειμενική πραγματικότητα το αμάξι μου είναι στη θέση Α2, αλλά ουσιαστικά με ενδιαφέρει, αν επιστρέψω στη θέση Α2, να βρω ένα όχημα με συγκεκριμένα χαρακτηριστικά που ανοίγει με το κλειδί που έχω στην τσέπη μου.\non Friday, 20 April 2012 at 20:02 | Reply Αλέξιος Παπούλης\nΝαι, δεν λέω πως δεν υπάρχει αντικειμενική πραγματικότητα. Απλώς δεν υπάρχει κανένας λόγος να πιστέψουμε πως καμία πεποίθησή μας αντιστοιχεί στην πραγματικότητα. Αυτό θέλω να πω με το “reason”. Ολες οι πεποιθήσεις μας καθορίζονται (όπως όλα τα άλλα φυσικά γεγόνοτα), και θα τις κρατούσαμε αν και ήταν εσφαλμένες.\nΔεν μπορούμε να επικαλούμαστε έρευνα στοιχείων και τέτεια ως κρίκους στην αλυσίδα, γιατί οι ίδιες οι πεποιθήσεις μας για την αιτιακή αλυσίδα καθορίζονται (πάλι, όπως κάθε γεγονός).\nΩς προς την άλλη έννοια της πεποίθησης, δεν νομίζω πως θίγει τα παραπάνω. Πρώτον, αν αφαιρεθεί ο αντικατοπτρισμός, δεν μας βοηθάει. Αν οι πεποιθήσεις είναι απλώς εργαλεία, τότε μου φαίνεται πως δεν έχει νόημα να πούμε «πιστεύω/έμαθα πως οι πεποιθήσεις-εργαλεία μου είναι καλές, δουλεύουν». Σαν να πούμε «έχω εργαλείο…».\nΚαι βέβαια, τι αξία έχουν οι προβλέψεις αν δεν μπορεί να αντικατοπρίζουν την πραγματικότητα, ή αν δεν μπορούμε να έχουμε πεποιθήσεις για αυτές (ή για την επαλήθευση ή διάψευσή τους) που να αντικατοπτρίζουν την πραγματικότητα;\nΤο τί εργαλεία έχει ο καθένας καθορίζεται (όπως κάθε γεγονός) και δεν επιλέγουμε πεποιθήσεις-εργαλεία για κάποιον «λόγο»· απλώς καθορίστηκαν. Ο θρήσκος μουσουλμάνος και ο χημικός έχουν τα εργαλεία που έχουν για τον ίδιο λόγο, και πως θα τα συγκρίναμε;\nΔεύτερον, αν δεν αφαιρεθεί ο αντικατοπτρισμός, όλες οι πεποιθήσεις μας για την αποδοτικότητα και αποτελέσματα των πεποιθήσεών μας καθορίζονται (έτσι όπως όλα τα γεγονότα)· δεν διαπιστώνουμε τίποτα. Δηλαδή, ας είναι εργαλεία οι πεποιθήσεις, δέν υπάρχει λόγος να πιστέψουμε πως δουλεύουν.\non Saturday, 21 April 2012 at 01:34 | Reply Evan T\nΕγώ θα ήθελα να διατυπώσεις το πιο είναι το τελικό σου συμπέρασμα βάσει αυτής της συλλογιστικής γιατί δεν το διακρίνω ακόμη. Πού θες να καταλήξεις, δηλαδή, εν τέλει; Μυρίζομαι κάποιου είδους μηδενισμό, αλλά μπορεί να κάνω και λάθος.\nΧμμ… Και βασικά… επειδή το όλο θέμα μου κεντρίζει ιδιαίτερα το ενδιαφέρον, αντί να το συνεχίσουμε έτσι κομματιαστά στα σχόλια (και με κίνδυνο να έχω στραβοκαταλάβει κάτι) θα ήθελες να γράψεις ένα guest post για το θέμα, ώστε να μπορέσεις να αναπτύξεις ολοκληρωμένα και με σαφήνεια το συλλογισμό σου; (Αν νομίζεις πως εκφράζεσαι καλύτερα στα αγγλικά, γράψτο στα αγγλικά και θα το μεταφράσω εγώ για να αναρτηθεί και στα ελληνικά.) Νομίζω πως έτσι θα λάβεις και περισσότερο και πιο ποιοτικό feedback (και από περισσότερο κόσμο).\nΚαι κοίτα πώς το έφερε η τύχη και πριν από λίγο είδα το “The Adjustment Bureau” 😛


Φενέρμπαχτσε-Ολυμπιακός 94-80: Κατέρρευσε στο δεύτερο (pics) - Sportlive.gr\nΟ Ολυμπιακός δέχτηκε 58 πόντους στο δεύτερο ημίχρονο κι ηττήθηκε την Τρίτη (11/01) από τη Φενέρμπαχτσε με 94-80 στην Κωνσταντινούπολη σε αγώνα της 20ής αγωνιστικής της EuroLeague.\nΑν και άρχισε καλά στην άμυνα, στο δεύτερο ημίχρονο έπεσε στην παγίδα της Φενέρμπαχτσε, δέχτηκε τους περισσότερους πόντους από κάθε άλλον αγώνα φέτος στη Euroleague, με καταιγισμό τριπόντων (12/18 στο β’ μέρος) κι έχασε μια ευκαιρία για ένα διπλό.\nΈπεσε δε, στο 12-6, ενώ η Φενέρμπαχτσε έφτασε στο 8-10.\nΌσος ρυθμός έλειπε από τους “ερυθρόλευκους” στην επίθεση, άλλη τόση ενέργεια επιστράτευσαν στην άμυνα, με το ξεκίνημα του αγώνα. Παρά την εκκίνηση με 1/5 σουτ, και το 6-2 μετά από 4 λεπτά, ο Ολυμπιακός πήρε μπροστά και με 10-1 επιμέρους σκορ στο τελευταίο δίλεπτο, προσπέρασε 17-11.\nΟ Γιώργος Πρίντεζης ήταν η έκπληξη, από πλευράς σκορ για τον Ολυμπιακό που πρόλαβε να πετύχει 12 στο ημίχρονο, σε 10:38 συμμετοχής! Μάλιστα πέτυχε το δεύτερο τρίποντο για το προσπέρασμα, 22-20 ενώ μέχρι εκείνη την ώρα η ελληνική ομάδα είχε 1/9.\nΣτην αμέσως επόμενη φάση, τραυματίστηκε ο Σακίλ ΜακΚίσικ, σε μια απουσία για τον Ολυμπιακό που θα φαινόταν λίγο αργότερα, καθώς έλλειψαν τα γρήγορα πόδια του στην άμυνα.\nΔίχως τον Ντε Κολό, για το οργανωτικό κομμάτι, αλλά και τον επίσης τραυματία Βέσελι, η Φενέρμπαχτσε βρήκε στο δεύτερο δεκάλεπτο τρόπο να φτάνει στο καλάθι με το transition. γρήγορη εκδήλωση επιθέσεων, με τον Πιέρια Χένρι και τον Ακίλε Πολονάρα να συμβάλλουν στο σκορ.\nΤελικά η τουρκική ομάδα προσπέρασε 34-32 με 2:56 σε ένα σημαντικό σημείο του αγώνα, διότι τότε αποβλήθηκε ο προπονητής του Ολυμπιακού, Γιώργος Μπαρτζώκας με δύο τεχνικές ποινές!\nΟ Ολυμπιακός όμως έκλεισε το πρώτο μισό με 7-2 και προβάδισμα 39-36 μολονότι στο 20άλεπτο δεν είχαν σκοράρει οι δύο πρώτοι σκόρερ του στη σεζόν, Τάιλερ Ντόρσεϊ και Σάσα Βεζένκοφ!\nΕίχε όμως, πλην του Πρίντεζη, παραγωγικό τον Παπανικολάου (9π.) και πολύ θετικό τον Σλούκα.\nΤο κακό ήταν ότι οι “ερυθρόλευκοι” έχασαν τη συγκέντρωσή τους στην τρίτη περίοδο, στο αμυντικό κομμάτι του αγώνα.\nΜε την ώθηση του κοινού της, η Φενέρμπαχτσε έβγαλε ενέργεια, συνέχισε να κυκλοφορεί καλά την μπάλα κι έδωσε ρεσιτάλ από τα 6,75μ. με 7/9 τρίποντα σε αυτό το δεκάλεπτο!\nΒέβαια κι ο Ολυμπιακός είχε 4/5, μάλιστα με τα πρώτα καλάθια του Τάιλερ Ντόρσεϊ για νέο προσπέρασμα, 52-50 στα μισά.\nΔεν αρκούσαν όμως, αφού με παθητικό στην άμυνα 30 πόντους, βρέθηκαν ξαφνικά να κυνηγάνε διαφορά που έμελλε να μεγαλώσει περισσότερο στις αρχές της τέταρτης περιόδου.\nΤα 9 λάθη του Ολυμπιακού μόνο στην τρίτη περίοδο (έναντι μόλις 3 στο πρώτο 20άλεπτο!) έδωσαν 17 πόντους στη Φενέρμπαχτσε που είχε πλέον ξεπεράσει για τα καλά τις απουσίες τόσο βασικών της παικτών!\nΤο “μομέντουμ” είχε περάσει για τα καλά προς την πλευρά της ομάδας του Σάσα Τζόρτζεβιτς, που έφτασε στο +15 74-59 με 8:12 για τη λήξη του αγώνα, μετρώντας 9/12 τρίποντα σε 11:48 στο δεύτερο μισό!\nO Νταϊσόν Πιέρ πέτυχε 8 πόντους στο τρίτο δεκάλεπτο, ο Χένρι μοίραζε απλόχερα ασίστ και λίγο αργότερα, μπήκαν στο “παιχνίδι” κι ο Γκούντουριτς με τον Μαχμούτογλου, με τη Φενέρμπαχτσε να μοιάζει να παίζει… ρολόι έξω από τη γραμμή του τριπόντου, βρίσκοντας εύκολα σουτ.\nΟ Ολυμπιακός δεν έβαλε τη μπάλα στη ρακέτα, είχε χάσει πλέον τον έλεγχο του αγώνα, λόγω της διαρκούς αμυντικής του ανισορρπίας κι άφησε τη διαφορά να αγγίξει τους 20 πόντους 84-65 με 3:37 για τη λήξη.\nΟ Μαχμούτογλου, με 12 από τους 17 πόντους στο δεύτερο ημίχρονο, έστειλε τη διαφορά στους 20, 89-69 με 02:15.\nΟ Ολυμπιακός μείωσε απλά με τρίποντα (2) του Ντόρσεϊ και του Βεζένκοφ στο τελικό 94-80.\nΡεάλ Μαδρίτης: Ανακοίνωσε την επιστροφή του Γκάμπριελ Ντεκ...\nΖαλγκίρις: Έχασε και τον Στρέλνιεκς πριν από τη...


(η συνέντευξη της σκηνοθέτιδος)\nΤΑ ΠΡΟΒΛΗΜΑΤΑ: Αντιμετώπισα αρκετά οικονομικά προβλήματα για να κάνω την ταινία. Ωστόσο αυτά τα προβλήματα, λόγω της απήχησης που είχε η ταινία σε ξένα φεστιβάλ, φαίνεται ότι ξεπερνιούνται. Η ταινία δέχθηκε πρόσθετη χρηματοδότηση από κρατικούς φορείς, επειδή πρόκειται να υποβληθεί από την χώρα μου ως υποψήφια για ΟΣΚΑΡ ξένης ταινίας στην Αμερική.\nΗ ΠΡΟΘΕΣΗ: Όταν έκανα την ταινία ήθελα να δείξω ένα κομμάτι από τη ζωή στο Βελιγράδι του 1995. Και αυτό ήταν εξαιρετικά δύσκολο, γιατί δεν πέρασε πολύς χρόνος από τότε. Και ορισμένες φορές η ζωή έχει μεγαλύτερη δύναμη από τις εικόνες μίας ταινίας.\nΟ ΠΟΛΕΜΟΣ ΚΑΙ ΟΙ ΠΡΟΣΦΥΓΕΣ: Η ταινία αφηγείται τρεις μέρες του καλοκαιριού, όταν ήρθαν στη Σερβία και ειδικότερα στο Βελιγράδι πολλές χιλιάδες πρόσφυγες από την Κροατία και τη Βοσνία. Οι άνθρωποι αυτοί ήρθαν χωρίς να έχουν τίποτε. Όλα τα υπάρχοντά τους τα άφησαν πίσω στα σπίτια τους.\nΗ ταινία διαδραματίζεται στο Βελιγράδι, γιατί εγώ δεν πήγα στον πόλεμο, δεν έζησα στην εμπόλεμη ζώνη. Το πόλεμο τον έζησα από τα τηλεοπτικά κανάλια, από τις ειδήσεις στην τηλεόραση. Στην ταινία, ο πόλεμος δεν υπάρχει άμεσα, αλλά υπάρχει μόνο μέσα από τις τηλεοπτικές εικόνες.\nΟΙ ΑΝΘΡΩΠΟΙ: Μ’ ενδιέφερε να δείξω τους ανθρώπους και τις επιπτώσεις του πολέμου πάνω τους. Δεν ήθελα να κάνω μία πολιτική ταινία για τον πόλεμο. Ήθελα να δείξω την ανθρώπινη πλευρά του πολέμου.\nΌμως δεν μπορείς να αποφύγεις τον πόλεμο. Γιατί όλα όσα συμβαίνουν στην ταινία είναι οι επιπτώσεις, οι συνέπειες του πολέμου. Η μοίρα αυτών των ανθρώπων καθορίστηκε από τον πόλεμο, ήταν αποτέλεσμά του.\nΤις επιπτώσεις του πολέμου ακόμα τις ζούμε στην Γιουγκοσλαβία. Έτσι, είναι ακόμα νωρίς για μια ψύχραιμη εκτίμηση τού τι πραγματικά συνέβη, για τα ποία είναι τα πραγματικά αποτελέσματα του πολέμου.\nΗ ΣΥΝΑΙΣΘΗΜΑΤΙΚΗ ΚΑΡΔΙΑ ΤΗΣ ΤΑΙΝΙΑΣ: Νομίζω ότι αυτό που πρέπει να κρατήσει, ένας θεατής, γι’ αυτούς τους ανθρώπους, είναι αυτό που λέει ένας χαρακτήρας της ταινίας: «Θέλω μόνο να ζήσω και να κάνω ένα σπίτι που να ’χει πολλά λουλούδια». Οι άνθρωποι στην ταινία μου δεν θέλουν τα εύκολα λεφτά που ο πόλεμος προσφέρει. Δεν θέλουν να κάνουν μπίζνες με τον πόλεμο, να βγάλουν χρήματα από τον πόλεμο. Θέλουν απλώς μία απλή και ήσυχη ζωή, χωρίς τον πόλεμο.\nΟΙ ΣΧΕΣΕΙΣ ΜΕ ΤΗΝ ΕΛΛΑΔΑ: Στην Γιουγκοσλαβία είχαμε στο παρελθόν αρκετές συνεργασίες με Έλληνες παραγωγούς του κινηματογράφου. Λόγω των πολλών προβλημάτων του πολέμου, αλλά και των ελλείψεων σε τεχνικό εξοπλισμό, πολλές Γιουγκοσλάβικες ταινίες ολοκλήρωσαν την επεξεργασία τους σε εργαστήρια στην Ελλάδα.\nΌπως γνωρίζεται η ταινία κέρδισε βραβείο στο Πανόραμα Ευρωπαϊκού Κινηματογράφου στην Αθήνα (φεστιβάλ που διοργανώνεται από τον Νίνο Φένεκ Μικελίδη και την εφημερίδα ΕΛΕΥΘΕΡΟΤΥΠΙΑ) και ελπίζω ότι η ταινία θα διανεμηθεί στις αίθουσες της Ελλάδας.\nΓια την επόμενη μου ταινία, έχω επαφές με Έλληνες παραγωγούς για να συμμετέχουν ως συμπαραγωγοί.\n(συνέντευξη Δημήτρης Μπάμπας. Δημοσιεύθηκε στην εφημερίδα του Φεστιβάλ Θεσσαλονίκης Πρώτο Πλάνο)


ΚΝΕ - Spoiler - Φωτογραφίες, video\nΔείχνει τη βαρβαρότητα με την οποία το αστικό κράτος, στη μητρόπολη του καπιταλισμού, στην πολυδιαφημισμένη δημοκρατία των ΗΠΑ, αντιμετωπίζει τους εργαζόμενους, τους ανέργους και φτωχούς -όπως ήταν ο Φλόιντ- που ψάχνουν για ένα μεροκάματο.\nΤαυτόχρονα, με την πολιτική τους στις ΗΠΑ, με τους πολέμους και τις ιμπεριαλιστικές επεμβάσεις που διεξάγουν στο εξωτερικό, τροφοδοτούν το φυλετικό και εθνικιστικό μίσος, τον φασισμό, προκαλούν αιματοκυλίσματα, σπέρνουν μεγάλα βάσανα για τους λαούς. Γι’ αυτό και εκτίθενται για ακόμη μια φορά η κυβέρνηση της ΝΔ, ο ΣΥΡΙΖΑ και τα άλλα κόμματα, που θεωρούν τις ΗΠΑ εταίρο του ελληνικού λαού, που έχουν μετατρέψει όλη την Ελλάδα σε μια αμερικανοΝΑΤΟική βάση.\nΙδιαίτερα σήμερα τα αποτελέσματα της πανδημίας και της καπιταλιστικής οικονομικής κρίσης, η τεράστια ανεργία και η καλπάζουσα φτώχεια στις ΗΠΑ και διεθνώς αποκαλύπτουν την εγκληματική φύση και τα αδιέξοδα του καπιταλισμού. Ο αμερικανικός λαός, όπως και οι λαοί όλου του κόσμου έχουν τη δύναμη να τσακίσουν την επιδίωξη της αστικής τάξης να βάλει στο γύψο τα λαϊκά δικαιώματα και τις διεκδικήσεις τους.\nΤώρα είναι που πρέπει να ακουστεί δυνατά: Capitalism means I can’t breathe – Καπιταλισμός σημαίνει Δεν μπορώ να αναπνεύσω. Αντεπίθεση για την ανατροπή του!


Έπειτα την τεράστια επιτυχία που είχε η σειρά "Daredevil, δημιούργημα της συνεργασίας της "Netflix" και της "MARVEL", μας έρχεται η "Jessica Jones" για να μας καταπλήξει. Οι fans κάνουν σαν τρελοί από την μέρα που μαθεύτηκε, κάτι απόλυτα δικαιολογημένο μιας και είμαι και εγώ μια από αυτούς, αλλά τώρα ήρθε η ώρα να ανταμειφθούμε. Πάμε τώρα να δούμε το teaser trailer.\nΜπορεί να νομίζουμε πως δεν βλέπουμε πολλά με αυτό που μας έδωσαν αλλά αυτό δεν είναι αλήθεια. Θα το καταλάβετε μόλις την γνωρίσετε λίγο καλύτερα την ηρωίδα. Κατά πρώτον, ποια είναι η "Jessica Jones"; Η "Jessica Jones" είναι μια super power heroe από τον κόσμο της "MARVEL", η οποία δουλεύει σαν ντετέκτιβ. Σαν έφηβη πήγαινε στο ίδιο Λύκειο με τον "Spider - Man", δηλαδή τον "Peter Parker", και ήταν μια από τους λίγους που ήξεραν την πραγματική του ταυτότητα. Θα αναρωτιέστε μάλιστα ποιες είναι οι σούπερ δυνάμεις της. Φανταστείτε τον "Thor" σε γυναικεία μορφή και η απάντηση σας δόθηκε.\nΗ "Jessica Jones" έχει σούπερ δύναμη και μπορεί να πετάει αλλά όταν πρωτοπροσπάθησε να γίνει super ηρωίδα, τα πράγματα δεν πήγαν και πολύ καλά. Ένας κακός με το όνομα "The Purple Man", ο οποίος έχει ψυχικές δυνάμεις με τις οποίες μπορεί να επιβάλει την θέληση του στους άλλους, την χρησιμοποιούσε για χρόνια ολόκληρα μέχρι να καταφέρει η Jessica να αποδράσει από τα δεσμά του μυαλού του. Στην σειρά υποθέτω πως θα προσπαθήσει να την ξανά δαμάσει, μιας και όταν έχεις κάποιον εξίσου δυνατό με τον "Thor" υπό τον έλεγχο σου μπορείς να κάνεις μεγάλη ζημιά.\nΣτο μέλλον, βάση στα κόμικ, η "Jessica Jones" ερωτεύεται και παντρεύεται τον "Luke Cage", για τον οποίο έρχεται μια σειρά το 2016, και το παιδί τους μπορεί να πετάει, να έχει δύο φορές ποιο super δύναμη και να έχει αδιαπέραστο δέρμα. Επίσης, το παιδί τους "αντικαταστεί" τον Captain όταν πεθαίνει και γίνεται ο νέος "Captain America". Για να κλείνουμε με την ιστορία της πολλά από όσα θα δούμε στην σειρά επηρεάζουν την ταινία "Captain America: Civil War", η οποία έρχεται το 2016.\nΒάση σε όσα προανέφερα μπορούμε να καταλάβουμε λίγο καλύτερα το teaser trailer που μας δόθηκε. Πρώτα από όλα, ο δρόμος που μας δίνουν δεν είναι τυχαίος, μιας και εκεί δούλευε η Jessica. Έπειτα το εργαστήριο που βλέπουμε να διαλύεται είναι το μέρος που η ηρωίδα μας δημιουργήθηκε. Ύστερα, βλέπουμε κάτι πορτοκαλί να διασπάται. Προσωπικά, μου μοιάζει με αλκοόλ, το οποίο πάλι μας οδηγεί πίσω στην ηρωίδα μας. Τέλος, δεν νομίζω ότι χρειάζεται να εξηγήσω το μοβ που επικρατεί. Η θολούρα στις σκηνές και το ότι όλα είναι περιτριγυρισμένα από μοβ οδηγούν στον "Purple Man". Μας δείχνει το πόσο έχει επηρεάσει αυτός ο κακός την ζωή της.\nΕλπίζω να άρεσε και σε εσάς αυτό το τόσο μικρό αλλά ενδιαφέρον και έξυπνο teaser trailer. Να θυμάστε, έρχονται πολλά ακόμα trailers και αυτήν την φορά με ηθοποιούς και η πρώτη προβολή της σειράς θα γίνει στις 20 Νοεμβρίου του 2015. Δεν μπορώ να περιμένω να δω τους ήρωες μας με σάρκα και οστά. Ανυπομονώ για τα σχόλια και τις απόψεις σας.\nΤο τρομερό τραγούδι του trailer:\nΤα Νέα Των Σειρών... Homepage... Marvel...\nEliza Callen 23 Σεπτεμβρίου 2015 - 10:48 μ.μ.\nδεν την ξερω την ηρωιδα αλλα σιγουρα θα δω την σειρα ετσι καμενη που ειμαι με την σειρες :p\nChryssa Tsantsaraki 23 Σεπτεμβρίου 2015 - 11:51 μ.μ.\nΚαμένοι ήμαστε όλοι μας χαχα... <3\nΑνώνυμος 24 Σεπτεμβρίου 2015 - 8:55 μ.μ.\nΔηλαδη αυτη η σειρα υπαρχει και σε κομικ και αν ναι πως λεγεται??\nChryssa Tsantsaraki 24 Σεπτεμβρίου 2015 - 9:38 μ.μ.\nΗ σειρά των κόμικ είναι ομότιτλη. Δηλαδή λέγεται "Jessica Jones". <3


Αρχιεπίσκοπος Αμερικής Ελπιδοφόρος: Τώρα είμαστε πιο κοντά στον Θεό | Η ΚΑΘΗΜΕΡΙΝΗ\nΑρχιεπίσκοπος Αμερικής Ελπιδοφόρος: Τώρα είμαστε πιο κοντά στον Θεό\n18.04.2020 • 19:07\nΗ πανδημία που συγκλονίζει τον πλανήτη πλήττει την καρδιά της Εκκλησίας, που είναι η Θεία Λειτουργία, η σύναξη των πιστών, η Θεία Κοινωνία. Ειδικά τις ημέρες του Πάσχα, οι χριστιανοί αισθανόμαστε την οδύνη της φετινής ανατροπής και στέρησης. Χωρίς να προσκυνούμε τον Εσταυρωμένο, χωρίς να συνοδεύουμε τον Επιτάφιο με ένα κερί στο χέρι, χωρίς να λάβουμε το Αγιον Φως της Αναστάσεως, χωρίς να μεταλάβουμε Σώμα και Αίμα Χριστού.\nΠαρά ταύτα, πιστεύω πως η πανδημία δεν αποδυναμώνει, αλλά ενδυναμώνει την Εκκλησία, γιατί αναδεικνύει την αξία του κεντρικού της μηνύματος, του μηνύματος της αγάπης, της αλληλεγγύης, της πνευματικότητας.\nΑλλωστε, στο διάβα της Ιστορίας, η Εκκλησία μας μεγαλουργούσε πάντοτε στις ημέρες της δοκιμασίας της ίδιας και της ανθρωπότητας. Σε τέτοιες ημέρες δοξάζεται περισσότερο το όνομα του Θεού μας. Ναι, οι τελετουργίες μας αλλάζουν προσωρινά και η οργάνωση της έκφρασης της πίστης μας μετασχηματίζεται μέχρι να ξαναβρεθούμε όλοι μαζί στους ναούς μας. Αλλά τα ιδανικά που μας κινητοποιούν και οι αξίες που μας εμπνέουν, συγκινούν ολοένα και περισσότερους ανθρώπους που μέσα από τη θλίψη για το χθες, την αγωνία για το σήμερα και το αύριο και το αιώνιο έλεος του Θεού επανανοηματοδοτούν τη ζωή τους.\nΟ κορωνοϊός δεν σκλαβώνει την Εκκλησία, την απελευθερώνει. Οι πιστοί μπορεί να βρίσκονται σωματικά μακριά από τις εκκλησίες μας, αλλά πνευματικά και ψυχικά είναι εγγύτερα από ποτέ άλλοτε στην Εκκλησία και στη διδασκαλία της. Διψούν σήμερα περισσότερο από ποτέ για προσευχή. Την πλησιάζουν με νέο τρόπο, με τη σιωπή μιας διαφορετικής μυσταγωγίας και τη φωνή της ψυχής τους εσωτερικεύοντας τα προτάγματά της και αναζητώντας μέσα τους τη θεολογία της. Η άσκηση των θρησκευτικών μας καθηκόντων δεν απειλείται, προσαρμόζεται, προς το παρόν, στα δεδομένα της δοκιμασίας με στόχο την προστασία της υπέρτατης αξίας της ανθρώπινης ζωής, του ύψιστου δώρου του Θεού στον άνθρωπο. Τώρα είμαστε πιο κοντά στον Θεό. Τώρα που δεν μπορούμε να προσκυνήσουμε την εικόνα του, αλλά στρεφόμαστε μέσα μας για να τη δούμε.\nΟ αναστοχασμός, μέσα από τη μετάνοια, τη συγχώρηση και την εξομολόγηση είναι για την Εκκλησία σύμφυτος με την ύπαρξή της. Και τώρα μπροστά στην πρόκληση της αντιμετώπισης του κορωνοϊού, ολόκληρη η ανθρωπότητα υποχρεώνεται να ξανασκεφτεί τον τρόπο ζωής της, να αναθεωρήσει τις προτεραιότητές της, να στρέψει προς τις αληθινές αξίες έναν φθαρμένο από την ύλη «αξιακό» κώδικα. Ο νεωτερικός άνθρωπος του δυτικού κόσμου μετέτρεψε τον ατομισμό του σε ιδεολογία και ταύτισε την ευτυχία με την επιτυχία, με τον πλούτο, και με την ύλη σε κάθε της μορφή. Τώρα συνειδητοποιεί με δραματικό τρόπο ότι δεν υπάρχει σωτηρία του ενός ούτε των λίγων, ότι ο πλούτος δεν είναι πάντα η απόλυτη ασπίδα προστασίας, ότι η απληστία, όπως αποτυπώνεται μέσα από την καταστροφή του περιβάλλοντος στο όνομα του κέρδους, μπορεί να έχει ανεξέλεγκτες επιπτώσεις και να επιφέρει άλλες καταστροφές, περισσότερο επώδυνες. Τώρα αντιλαμβάνεται ότι δεν είναι Θεός, ότι δεν είναι παντοδύναμος. Οτι ο φόβος και ο πόνος και ο θάνατος αφορούν και τον πρώτο και τον έσχατο. Οτι η δοκιμασία είναι για όλους ανεξαιρέτως και ότι οι διακρίσεις του κόσμου τούτου –φυλετικές, θρησκευτικές, κοινωνικές, οικονομικές, ταξικές και άλλες– «εξαφανίζονται» από τον κοινό αόρατο εχθρό, που απειλεί όλους αδιακρίτως. Οτι και αυτός, όπως ο καθένας μας, όπως όλοι μας, είμαστε ίσα και ισότιμα παιδιά του Θεού.\nΣυνειδητοποιεί ακόμη ότι άξιοι θαυμασμού δεν είναι οι ισχυροί, οι λαμπεροί, οι «influencers», αυτοί που φαίνονται και κάνουν θόρυβο. Αντίθετα είναι εκείνοι που τα ραντάρ της εφήμερης δημοσιότητας και δόξας δεν τους εντοπίζουν, οι σιωπηλοί, οι αφανείς. Είναι εκείνοι που προσφέρουν με ανιδιοτέλεια και πάθος για το κοινό καλό: οι γιατροί και οι νοσηλευτές που δίνουν τη μάχη στα νοσοκομεία, οι ερευνητές και οι επιστήμονες που αναζητούν φάρμακα και εμβόλιο, οι εργαζόμενοι που διασφαλίζουν μια στοιχειώδη κανονικότητα στην καθημερινότητά μας, οι ταμίες και οι υπάλληλοι στα σούπερ μάρκετ, οι διανομείς φαγητού και εμπορευμάτων, οι οδοκαθαριστές, οι αστυνομικοί και τόσοι άλλοι που είναι μακριά από το σπίτι τους, έξω στον κίνδυνο για να είμαστε εμείς μέσα στο σπίτι μας και μέσα στην ασφάλειά μας.\nΗ λύπη μου για τους χιλιάδες συνανθρώπους μου που δοκιμάζονται σκληρά και χάνονται στην Αμερική είναι αντίστροφη με τη χαρά μου για την πορεία της Ελλάδας, που καταφέρνει να μην επιλέγει ποιοι θα ζήσουν και ποιοι θα πεθάνουν. Ηξερα πάντα ότι η μητέρα πατρίδα μας έχει μεγάλες δυνατότητες και μπορεί να αποτελέσει θετικό παράδειγμα για ολόκληρο τον κόσμο. Και αυτό συμβαίνει τώρα. Η ελληνική ομογένεια στις ΗΠΑ κοιτάζει με περηφάνια προς τη γενέτειρά της και παίρνει κουράγιο.\nΟταν ξεπεράσουμε αυτή την πρόκληση, θα έρθει η στιγμή που ο καθένας χωριστά και όλοι μαζί θα απαντήσουμε στο ερώτημα τι κάναμε και ποιοι ήμασταν τον καιρό της πανδημίας. Πολλά θα αλλάξουν, δεν ξέρουμε ούτε πόσο, ούτε πώς ακριβώς. Ξέρουμε όμως ότι η έννοια της κοινωνικής απόστασης στον καιρό της δοκιμασίας εγγράφεται στο συλλογικό ασυνείδητο όχι ως τιμωρητική επιλογή, αλλά ως ένας άλλος τρόπος επικοινωνίας, περισσότερο αθόρυβος, περισσότερο εσωτερικός. Σήμερα συνειδητοποιούμε περισσότερο από ποτέ άλλοτε πόσο σημαντική είναι η σχέση μας με τον άλλο, η επαφή, το άγγιγμα, η σωματική έκφραση του συναισθήματος. Και αντιλαμβανόμαστε πόσο πολύτιμα και μοναδικά είναι όλα αυτά που είχαμε και, προσωρινά, αναγκαζόμαστε να αποχωριστούμε. Και πόσο ακλόνητα και δεδομένα τα θεωρούσαμε και γι’ αυτό ίσως τα υποτιμούσαμε. Ισως μέσα από τη δοκιμασία που περνάμε να μάθουμε να σεβόμαστε περισσότερο τις σχέσεις μας, αποδίδοντάς τους την αξία που έχουν πέρα από τα αυτονότητα, να σεβόμαστε περισσότερο και το σώμα μας, συνδέοντάς το με τη φύση και το οικοσύστημα, την ιερή δημιουργία του Θεού, που θα πρέπει να προστατεύσουμε.\nΕμείς οι χριστιανοί θα δικαιούμαστε τότε να ισχυριστούμε ότι σεβαστήκαμε την επιστήμη, που ουδέποτε συγκρούεται με την πίστη μας, ακολουθήσαμε τις επιταγές της, παραμείναμε υπεύθυνοι και εγκρατείς, διατηρώντας μέσα μας υπομονή και καρτερικότητα, γαλήνη και πνευματικότητα, αγάπη και συμπόνια για τον συνάνθρωπο. Μείναμε προσωρινά μακριά από τις εκκλησίες για να έλθουμε πιο κοντά στον Θεό και να μη θέσουμε σε κίνδυνο, συναθροιζόμενοι, την υγεία και τη ζωή τη δική μας και των συνανθρώπων μας. Για τους ανθρώπους που ο Θεός Πατέρας μας απέστειλε τον Υιό του για να σταυρωθεί. Από αγάπη. Για να αναστηθούμε. Καλή Ανάσταση!\nΟ αναστάς Ιησούς Χριστός βγάζει τον Αδάμ και την Εύα από τα φέρετρά τους στην κόλαση. Φρέσκο των αρχών του 14ου αιώνα στη Μονή της Χώρας στην Κωνσταντινούπολη.\nΣε μία έρημη Ιερουσαλήμ η τελετή αφής του Αγίου Φωτός – Ιερείς με μάσκες (φωτογραφίες-βίντεο)\nΓενέθλια χωρίς τιμητικούς κανονιοβολισμούς ζήτησε η Ελισάβετ\nΑνάλυση: Κενά ηγεσίας\nΟι ακραίοι ισλαμιστές και ο κορωνοϊός\nΗΠΑ: Συνελήφθη 62χρονος που απειλούσε να πυροβολήσει όσους δεν φορούσαν μάσκα στο σούπερ μάρκετ


Έναν πιλότο για το νέο σύστηµα πράσινων επιδοτήσεων που θα δεσµεύσουν αγροτικές πληρωµές ύψους 38-58 δις ευρώ στην ερχόµενη ΚΑΠ, φαίνεται πως επεξεργάζονται το τελευταίο διάστηµα κράτη-µέλη, όπως η Γερµανία, η Ολλανδία και το Βέλγιο. Πρόκειται για ένα σύστηµα επιβράβευσης αγροτών βασισµένο σε έναν κατάλογο ειδικών µέτρων, όπου το κάθε ένα από αυτά τα µέτρα να επιβραβεύει µε «πόντους» ενίσχυσης τους αγρότες.\n24/11/2020, 08:52 πμ\nΣτο τέλος της κάθε χρονιάς γίνεται ο λογαριασµός µε το σύνολο των πόντων που έχει συλλέξει ο κάθε παραγωγός και πληρώνεται το αντίστοιχο ποσό. Το σύστηµα αυτό µάλιστα δεν είναι κάτι καινούργιο, καθώς από το 2017, το γερµανικό υπουργείο Γεωργίας, υποστηρίζει ένα τέτοιο µοντέλο που «τρέχει» η Γερµανική Ένωση ∆ιαχείρισης Τοπίου (DVL) και έχει προταθεί προς επεξεργασία για ενσωµάτωση στη νέα προγραµµατική περίοδο.\nΠώς υπολογίζεται το πριµ;\nΗ ιδέα προβλέπει ότι ένας αγρότης επιλέγει ένα ή περισσότερα περιβαλλοντικά µέτρα από έναν κατάλογο. Μπορεί να επιλέξει κριτήρια µε τα οποία συµµορφώνεται ήδη το αγρόκτηµά του ή που µπορεί να εφαρµόσει µε µια επιπλέον προσπάθεια που είναι αποδεκτή από αυτόν.\nΥπάρχουν βαθµοί για κάθε µέτρο. Ο αριθµός των πόντων αυξάνεται µε το όφελος του µέτρου για τη βιοποικιλότητα, το κλίµα και το περιβάλλον. Ο αγρότης αποφασίζει σε πόσα από τα στρέµµατα του θα εφαρµόσει τα αντίστοιχα µέτρα.\nΤα στρέµµατα µετά πολλαπλασιάζονται µε τον αριθµό των πόντων για το κάθε µέτρο. Τα επιµέρους σκορ προστίθενται σε ένα συνολικό σκορ. Αυτός ο συνολικός αριθµός πόντων πολλαπλασιάζεται µε την τιµή των οικονοµικών ενισχύσεων. Για παράδειγµα 20 ευρώ ή 50 ευρώ ανά πόντο, θα εξαρτάται από τον διαθέσιµο προϋπολογισµό χρηµατοδότησης. Το αποτέλεσµα που προκύπτει, θα είναι και η ετήσια οικονοµική ενίσχυση του αγρότη\nΠλεονεκτήµατα της µεθόδου µε πόντους\n· Σε σύγκριση µε την πολλαπλή συµµόρφωση και το πρασίνισµα, η επιδότηση αυτή είναι πιο στοχοθετηµένη: ο αγρότης δεν χρειάζεται να πληροί ορισµένες προϋποθέσεις για να λάβει πληρωµή, αλλά επιλέγει ένα µέτρο για το οποίο ανταµείβεται. Επικεντρώνεται δηλαδή στην ελευθερία επιλογής του αγρότη.\n· Ωστόσο, οι περιβαλλοντικοί στόχοι µπορούν να επιτευχθούν µε το µοντέλο αυτό επειδή έχουν ενσωµατωθεί στο σχεδιασµό των προσφερόµενων µέτρων.\n· Οι αγρότες υποστηρίζουν ότι βγαίνουν από το ρόλο «του απλού δικαιούχου της επιδότησης». Αντ 'αυτού, παρέχουν κοινωνικά επιθυµητές υπηρεσίες για την προστασία των ειδών, το κλίµα και το περιβάλλον - έναντι πληρωµής. Οι απαιτούµενες κοινωνικές υπηρεσίες έχουν όπως και να έχει µια τιµή.\n· Ο κατάλογος µπορεί να περιλαµβάνει πλειάδα µέτρων για αρόσιµη γη, βοσκοτόπια, ειδικές καλλιέργειες και εξισορρόπηση θρεπτικών συστατικών. Αυτό επιτρέπει ευέλικτη εφαρµογή. Ο κατάλογος µπορεί να προσαρµοστεί εάν είναι απαραίτητο.\n· Είναι δυνατά περιφερειακά ή εθνικά προσαρµοσµένα µέτρα.\nΜειονεκτήµατα της µεθόδου µε πόντους\n· Ορισµένα κράτη-µέλη φοβούνται ότι το διοικητικό φορτίο εφαρµογής του µέτρου θα είναι πολύ υψηλό.\n· ∆εδοµένου ότι η συµµετοχή είναι εθελοντική, η εφαρµογή ορισµένων µέτρων δεν είναι εγγυηµένη.\n· Υπάρχει κίνδυνος οι εταιρείες που βρίσκονται σε οριακές τοποθεσίες να στραφούν πλήρως στην «παραγωγή» περιβαλλοντικών υπηρεσιών. Ολόκληρες περιοχές µε χαµηλή οροσειρά θα µπορούσαν να γίνουν πάρκα τοπίου, ενώ δεν υπάρχει προστιθέµενη αξία για τη φύση σε ευνοϊκές τοποθεσίες. Αυτό θα µπορούσε να αντισταθµιστεί από περιφερειακά και µεµονωµένα ανώτερα και κατώτερα όρια.\nΔιαβάστε επίσης: Ξεκλείδωσε για νέους κωδικούς ελιάς η πλατφόρμα αιτήσεων για τα 30 ευρώ το στρέμμα στο ελαιόλαδο\n· Ένα άλλο µειονέκτηµα είναι ότι η συνολική παραγωγικότητα της γεωργίας µειώνεται. Εάν είναι επιθυµητή η εκτατικοποίηση της παραγωγής για όφελος του περιβάλλοντος, αυτό θα ήταν και το αποτέλεσµα µε άλλα µοντέλα υλοποίησης.\n· Σε περίπτωση υπέρβασης του προϋπολογισµού, θα πρέπει να γίνουν αναπροσαρµογές, για παράδειγµα, η αξία των πότων θα πρέπει να µειωθεί ή µια διαδικασία µε σειρά προτεραιότητας.\nΣε κάθε περίπτωση, τα µέτρα αυτά πρέπει να σχεδιάζονται κατά τέτοιο τρόπο ώστε να υπερβαίνουν το νοµικό πρότυπο για τη λήψη της βασικής ενίσχυσης, αλλά να µην ανταγωνίζονται τα γεωργοπεριβαλλοντικά µέτρα των Προγραµµάτων Αγροτικής Ανάπτυξης.\nΜπορεί αυτή η µέθοδος να συνδυαστεί µε τη µεταρρύθµιση της ΚΑΠ\nΗ δοµή αυτού του µοντέλου παρουσιάζει µεγάλο ενδιαφέρον, καθώς θα ήταν ένας αξιόπιστος τρόπος εφαρµογής των νέων επιδοτήσεων πρασινίσµατος (eco-schemes) στις άµεσες ενισχύσεις.\nΤο 20 έως 30 τοις εκατό του εθνικού προϋπολογισµού που πιθανότατα θα πρέπει να διατεθεί για τα οικολογικά συστήµατα, διαιρούµενο µε την επιθυµητή περιοχή για οικολογικά συστήµατα, θα είχε ως αποτέλεσµα την αξία σε ευρώ ανά εκτάριο. Η αίτηση υποβάλλεται θα υποβάλλεται ετησίως.\nΤι πιθανότητα έχει να εφαρµοστεί στην πράξη\nΣύµφωνα µε τους πολιτικούς αναλυτές, ένα τέτοιο µοντέλο θα µπορούσε να είναι ένα «µοντέλο συναίνεσης» του είδους που ζητά η Επιτροπή Γεωργίας για την ερχόµενη ΚΑΠ. Στην Ελλάδα τώρα, έχουν γίνει προτάσεις από την επιστηµονική κοινότητα σχετικά µε κάποια «πράσινα µέτρα» που θα µπορούσαν να επιδοτηθούν από τον πυλώνα άµεσων ενισχύσεων, ωστόσο δεν έχουν αξιολογηθεί ακόµα από την πολιτεία.


Ελένη Αντωνιάδου: Η 27χρονη Ελληνίδα που θέλει να αλλάξει τον κόσμο των μεταμοσχεύσεων - kalymniansvoice.com\nΤετάρτη, 20 Ιαν 2016 - 19:18:34\nΜέσα στον ανδροκρατούμενο κόσμο της επιστήμης, μία νέα Ελληνίδα κάνει την θητεία της στο ερευνητικό κομμάτι της NASA, ασχολείται με την βιοτεχνολογία και φιλοδοξεί σύντομα οι μεταμοσχεύσεις να γίνονται με τεχνητά ανθρώπινα .\n"Οι εμπειρίες μου από τις ανθρωπιστικές αποστολές σε χώρες του τρίτου κόσμου, όπου γνώρισα θύματα του παρεμπορίου οργάνων στην πιο ανηλεή πάλη τους με την επιβίωση, έχουν συντελέσει στο να αποδομήσω ολοσχερώς την έννοια της πρόκλησης σε προσωπικό επίπεδο". Η Ελένη, σε αντίθεση με την πλειοψηφία του κόσμου, δεν έμεινε παθητική. Πήρε την απόφαση να έρθει αντιμέτωπη με την πραγματικότητα, να δει από κοντά την «πηγή» του προβλήματος, προκειμένου να προσπαθήσει να βρει την καλύτερη δυνατή λύση. Αυτός είναι και ένας από τους λόγους που την κάνουν ξεχωριστή.\n«‘Κυνήγησε τα όνειρά σου, διαφορετικά δεν θα τα πιάσεις ποτέ’, μου έλεγε ο πατέρας μου από μικρή»


ΟΠΑΠ και ΣΕΓΑΣ επεκτείνουν τη συνεργασία τους για δύο ακόμα έτη (pics+vid) - Onsports.gr\nOnsports Team\t09 Οκτωβρίου 2017, 19:31\nΟΠΑΠ και ΣΕΓΑΣ επεκτείνουν τη συνεργασία τους για δύο ακόμα έτη (pics+vid)\nΜέγας Χορηγός του Αυθεντικού Μαραθωνίου της Αθήνας – Στήριξη στην Εθνική Ομάδα Στίβου.\nΣτο πλαίσιο αυτό, ο Διευθύνων Σύμβουλος του ΟΠΑΠ, Ντάμιαν Κόουπ, δήλωσε: «Ο ΟΠΑΠ, ζωντανό και αναπόσπαστο κομμάτι της ελληνικής κοινωνίας από το 1958, αποτελεί μακροχρόνιο αρωγό του ελληνικού αθλητισμού. Η επέκταση της συνεργασίας μας με τον ΣΕΓΑΣ είναι ακόμα ένα βήμα προς αυτή την κατεύθυνση. Από το 2011, ο ΟΠΑΠ είναι ο Μέγας Χορηγός του Αυθεντικού Μαραθωνίου, μιας διοργάνωσης παγκόσμιας εμβέλειας, η οποία έχει αναδειχθεί ως ένα από τα σημαντικότερα αθλητικά, πολιτιστικά και κοινωνικά δρώμενα της χώρας. Ταυτόχρονα, συμμετέχουμε στις διοργανώσεις Run Greece του ΣΕΓΑΣ, οι οποίες αποτελούν μια γιορτή του αθλητισμού και του υγιούς τρόπου ζωής, σε διαφορετικές πόλεις.\nΕπιπροσθέτως, από εφέτος, με μεγάλη μας χαρά επεκτείνουμε το πεδίο της συνεργασίας μας με τον ΣΕΓΑΣ πέραν του Μαραθωνίου, στηρίζοντας την Εθνική ομάδα στίβου. Είναι μεγάλη τιμή για εμάς να στηρίζουμε τις προσπάθειες των αθλητών της Εθνικής ομάδας, που έχουν κάνει την Ελλάδα πολλές φορές υπερήφανη και που αποτελούν παραδείγματα προς μίμηση για πολλά παιδιά».\nΟ Πρόεδρος του ΣΕΓΑΣ, Κώστας Παναγόπουλος, αναφέρθηκε στην εξαιρετική συνεργασία των δύο πλευρών και επεσήμανε τη σημαντική συνεισφορά του ΟΠΑΠ στον αθλητισμό: «Ο ρόλος του ΟΠΑΠ, Μεγάλου Χορηγού του Μαραθωνίου της Αθήνας, είναι καθοριστικός. Ο ΟΠΑΠ στηρίζει τον αγώνα μας τα τελευταία χρόνια. Μαζί του μοιραζόμαστε τους ίδιους στόχους, τις ίδιες αγωνίες και τα ίδια οράματα για τον Μαραθώνιο της Αθήνας. Η ανανέωση της συνεργασίας μας, είναι για εμάς ένα πολύ σημαντικό γεγονός, γιατί μας παρέχει το περιβάλλον ασφάλειας που απαιτείται και για τον Μαραθώνιο της Αθήνας, αλλά και για να συνεχίσουμε να στηρίζουμε τις προσπάθειες των πρωταθλητριών και των πρωταθλητών μας.\nΑπό όλους εμάς στον ΣΕΓΑΣ, ένα πραγματικά μεγάλο ευχαριστώ στον Ντάμιαν Κόουπ, τη Διοίκηση, τα στελέχη και τους εργαζόμενους του ΟΠΑΠ, για την εμπιστοσύνη, τη συνεργασία, για όλα όσα επιτύχαμε μαζί τα προηγούμενα χρόνια, αλλά και για όσα θα πραγματοποιήσουμε μαζί τα χρόνια που έρχονται».\n47 λεπτά πριν ΝΠΣ Βόλος-ΑΕΚ: Για την πρόκριση στα ημιτελικά


Ξηλώθηκαν ακόμη και σκεπές στην Υπάτη - STEREA NEWS\n, στις 18 Ιανουαρίου, 2018\n«Ήταν σαν ανεμοστρόβιλος. Δεν έχουμε ξαναδεί κάτι τέτοιο…», λένε οι κάτοικοι στην Υπάτη. Στο έλεος της κακοκαιρίας βρίσκεται από το απόγευμα της Τετάρτης η Λαμία και η δυτική Φθιώτιδα. Οι δυνατοί άνεμοι σάρωσαν όλο το νομό ρίχνοντας δέντρα και ξηλώνοντας\n«Ήταν σαν ανεμοστρόβιλος. Δεν έχουμε ξαναδεί κάτι τέτοιο…», λένε οι κάτοικοι στην Υπάτη. Στο έλεος της κακοκαιρίας βρίσκεται από το απόγευμα της Τετάρτης η Λαμία και η δυτική Φθιώτιδα.\nΣτην οδό Παπαποστόλου στη Λαμία επίσης, ο κορμός μιας ελιάς έσπασε.\nΣτο επίκεντρο των θυελλωδών ανέμων βρέθηκε και η Υπάτη, όπου ο αέρας ξήλωσε σκεπές και έριξε δέντρα.


De Siris: 19 Οκτωβρίου Σαν Σήμερα\n19 Οκτωβρίου 2005 - Ξεκινά στην Βαγδάτη η δίκη του Σαντάμ Χουσεΐν για εγκλήματα κατά της ανθρωπότητας. Τελικά θα καταδικαστεί εις θάνατον.\n202 π.Χ. - Ο Σκιπίων ο Αφρικανός νικά τον Αννίβα στη Μάχη της Ζάμας.\n439 - Οι Βάνδαλοι καταλαμβάνουν την Καρχηδόνα στη Βόρεια Αφρική.\n1453 - Οι Γάλλοι ανακαταλαμβάνουν το Μπορντώ και ο Εκατονταετής Πόλεμος τελειώνει με τους Άγγλους να διατηρούν σε γαλλικό έδαφος μόνο το Καλαί.\n1469 - Ο Φερδινάνδος Β' της Αραγωνίας παντρεύεται την Ισαβέλλα της Καστίλης, γεγονός που οδηγεί στην ενοποίηση της Αραγωνίας και της Καστίλης σε μια χώρα: την Ισπανία.\n1512 - Ο Μαρτίνος Λούθηρος γίνεται διδάκτωρ της θεολογίας (Doctor in Biblia).\n1781 - Λήγει η Πολιορκία του Γιόρκταουν όταν οι βρετανικές δυνάμεις υπό τον Λόρδο Κορνουάλλις παραδίδωνται στην Γαλλοαμερικανική δύναμη υπό τον Τζωρτζ Ουάσινγκτων.\n1812 - Ο Ναπολέων Βοναπάρτης εγκαταλείπει εσπευσμένα τη Μόσχα ένα μήνα μετά τη θριαμβευτική είσοδό του στην πόλη, την οποία κατέκαψε. Η πείνα που θερίζει το γαλλικό στρατό τον αναγκάζει σε υποχώρηση πριν τον προλάβει ο βαρύς ρωσικός χειμώνας.\n1813 - Στη Μάχη της Λειψίας ηττάται ο Ναπολέων Βοναπάρτης.\n1863 - Ο πρίγκιπας της Δανίας Γεώργιος Α' ορκίζεται Βασιλιάς των Ελλήνων ενώπιον της Εθνοσυνέλευσης.\n1901 - Αναστάτωση σημειώνεται στην Κωνσταντινούπολη από την είδηση της Ένωσης της Κρήτης με την Ελλάδα, με τον σουλτάνο Αμπντούλ Χαμίτ Β' να προσπαθεί να μεταπείσει τον Τσάρο Νικόλαο Β' της Ρωσίας.\n1912 - Αρχίζει η μάχη των Γιαννιτσών.\n1914 - Α' Παγκόσμιος Πόλεμος: Ξεκινά η Πρώτη Μάχη της Υπρ.\n1919 - Ο Χίτλερ γίνεται 55ο μέλος του Γερμανικού Εργατικού Κόμματος (DAP), το οποίο αργότερα θα μετατρέψει στο ναζιστικό Εθνικοσοσιαλιστικό Γερμανικό Εργατικό Κόμμα (ΝSDAP).\n1933 - Η Γερμανία αποσύρεται από την Κοινωνία των Εθνών.\n1959 - Ανοίγει στο Άαχεν της Γερμανίας, η πρώτη ντισκοτέκ.\n1974 - Το Νιούε γίνεται αυτοδιοικούμενη αποικία της Νέας Ζηλανδίας.\n1980 - Η Ελλάδα επιστρέφει στο στρατιωτικό σκέλος του ΝΑΤΟ, από το οποίο είχε αποχωρήσει το 1974, μετά την εισβολή του Αττίλα στην Κύπρο.\n2003 - Η Μητέρα Τερέζα αγιοποιείται από τον Πάπα Ιωάννη Παύλο Β'.\n2005 - Ξεκινά στην Βαγδάτη η δίκη του Σαντάμ Χουσεΐν για εγκλήματα κατά της ανθρωπότητας.\n1814 - Θεόδωρος Βρυζάκης, Έλληνας ζωγράφος.\n1981 - Χάικι Κοβαλάινεν, Φιλανδός πιλότος της Φόρμουλα 1.\n1216 - Ιωάννης ο Ακτήμων, βασιλιάς της Αγγλίας. Ένα χρόνο πριν από το θάνατό του είχε υποχρεωθεί να παραχωρήσει στους υπηκόους του τη Magna Carta, το πρώτο Σύνταγμα στην Ευρώπη.\n1745 - Τζόναθαν Σουίφτ, Ιρλανδός συγγραφέας.\n1780 - Σωφρόνιος Β', Πατριάρχης Κωνσταντινουπόλεως.\n1897 - Τζορτζ Πούλμαν, Αμερικανός βιομήχανος και εφευρέτης του ομώνυμου αυτοκινήτου για ύπνο για τη χρήση στους σιδηροδρόμους.\n1917 - Ιωάννης Φραγκούδης, Έλληνας στρατιωτικός και αθλητής.\n1920 - Τζον Ριντ, Αμερικανός δημοσιογράφος και συγγραφέας του «Οι Δέκα Ημέρες που συγκλόνισαν τον κόσμο».\n1937 - Έρνεστ Ράδερφορντ, Νεοζηλανδός φυσικός, τιμημένος με βραβείο Νόμπελ Χημείας το 1908.\n1971 - Αλμπέρτο Πιρέλι, Ιταλός βιομήχανος.\n1993 - Διονύσης Θεοδόσης, Έλληνας τραγουδιστής ("Όσο κρατάει ένας καφές"), από καρκίνο.\n2004 - Ασημάκης Γιαλαμάς, Έλληνας δημοσιογράφος και θεατρικός συγγραφέας.\n2005 - Γιώργος Ανεμογιάννης, Έλληνας σκηνογράφος και ενδυματολόγος.\nΠροφήτου Ιωήλ. Ο Άγιος Προφήτης Ιωήλ είναι από τους λεγόμενους «μικρούς» προφήτες. Οι πληροφορίες για τον βίο του είναι ελλιπείς. Έζησε κατά τον 9ο π.Χ. αιώνα. Το ομώνυμο βιβλίο του περιέχει τις προφητείες του, μέρος των οποίων αναφέρεται στις ταπεινώσεις και τις καταστροφές που επρόκειτο να υποστούν οι Ιουδαίοι. Το ύφος του είναι ποιητικότατο και περίκομψο.\nΙερομάρτυρος Σαδώθ εν Περσία. Οι Άγιοι Μάρτυρες Σαδώθ επισκόπου και των συν αυτώ εκατόν είκοσι έζησαν επί Σαπώρ του Β` βασιλιά των Περσών. Ο Σαδώθ πιστεύοντας στον Χριστό έγινε επίσκοπος της μικρής χριστιανικής κοινότητας της Περσίας. Λόγω του φιλανθρωπικού του έργου ήταν αγαπητός όχι μόνο από τους χριστιανούς αλλά και από τους ειδωλολάτρες. Κάτι που ενοχλούσε τους ιερείς των Περσών. Γι` αυτό τον κατηγόρησαν στον Σαπώρ. Αυτός πιστεύοντάς τους, κάλεσε τον Άγιο να απολογηθεί και να αρνηθεί το Χριστό. Ο Σαδώθ αρνήθηκε και γι` αυτό οδηγήθηκε στο δήμιο μαζί με 120 Χριστιανούς που ανήκαν στο μικρό αλλά εκλεκτό ποίμνιό του.\nΜαρτύρων Ευσεβίου, Φίλωνος, Ουάρου († 307).


*** VIA INN AKIHABARA, ΤΌΚΙΟ ***\n2-19-4 Kandasuda-Cho, Chiyoda-Ku, Τόκιο, Ιαπωνία\nΤο κατάλυμα βρίσκεται 10 λεπτά με τα πόδια από Kanda Myojin, Illusion Museum και Ozuwashi Museum. Τα αξιοθέατα του Τόκιο όπως Sensoji Temple και Μνημειακό Μουσείο Mitsui είναι έυκολα προσβάσιμα.\nΤο Via Inn Akihabara προσφέρει 35 δωμάτια εξοπλισμένα με κλιματισμό, θυρίδα ασφαλείας και ψυγείο μαζί με όλα τα αξιοθέατα του Τόκιο σε εύκολη πρόσβαση.\nΤο Via Inn Akihabara βρίσκεται μόλις 20 λεπτά οδικώς από το Haneda αεροδρόμιο.\nΤο ξενοδοχείο προσφέρει δωρεάν υπηρεσία μεταφοράς με λεωφορείο, ιατρικές υπηρεσίες και 24ωρη ρεσεψιόν καθώς και ανταλλακτήριο συναλλάγματος, ανελκυστήρα και χώρο στάθμευσης για την άνεση των επισκεπτών.\nVia Inn Akihabara, Ιαπωνία\nBest Western Major 4* in Μιλάνο\nBest Western Madison 4* in Μιλάνο\nAgape 3* in Μιλάνο\nMercure Grand Biedermeier 4* in Βιέννη\nBudget Trianon 2* in Άμστερνταμ\nAska Lara & Spa 5* in Αττάλεια\nOccidental Tucancun Beach 4* in Κανκούν\nMonteneve 3* in Σάο Πάολο\nUniclass 3* in Σάο Πάολο\nMercure Koeln City Friesenstrasse 4* in Κολωνία\nWestin Grand 5* in Βερολίνο\nBellavista 2* in Φλωρεντία\nCapsules @ The Little Red Dot 2* in Σιγκαπούρη\nSixmiles 3* in Βερολίνο\nLounge in Πόρτο\nSelect Gendarmenmarkt 4* in Βερολίνο\nVenado Hostel in Κανκούν\nTulip Paulista 3* in Σάο Πάολο


Σήμερα δοκίμασα αυτή τη συνταγή και πραγματικά ενθουσιάστηκα. Πρόκειται για μια απολαυστική τάρτα με τραγανή βάση από μπισκότα και βούτυρο και μια βελούδινη κρέμα από φυστικοβούτυρο σαντιγί, τυρί κρέμα, γαρνιρισμένη με καραμελωμένα αμύγδαλα. Μια πολύ νόστιμη συνταγή που το φυστικοβούτυρο την απογειώνει. Είναι ιδανικό επιδόρπιο για τον μπούφε ή το γιορτινό τραπέζι σας. Φτιάξτε αυτό το γευστικά πλούσιο γλυκό και θα κλέψετε τις εντυπώσεις.\nμπισκότα 200 γρ. γεμιστά\nμπισκότα 200 γρ. τύπου πτι μπερ\nφυστικοβουτυρο 330 γρ.\nφυτική σαντιγί 1 κουτί τύπου morfat\nζάχαρη άχνη 1 1/2 φλ . τσ.\nαμυγδαλα 60 γρ. ασπρισμένα\nΕτοιμάζουμε πρώτα τα καραμελωμένα αμύγδαλα : σε ένα αντικολλητικό τηγάνι βάζουμε τη ζάχαρη και το χυμό λεμονιού . Ζεσταίνουμε και όταν αρχίσει να υγροποιείται η ζάχαρη , να παίρνει ένα καστανό χρώμα και να καραμελώνει προσθέτουμε τα αμύγδαλα . Ανακατεύουμε για ένα λεπτό με ξύλινη κουτάλα και αποσύρουμε από τη φωτιά γιατί αν καεί πολύ η ζάχαρη θα σκουρύνει και θα πικρίσει . Αδειάζουμε το μείγμα σε μια λαδόκολλα και το αφήνουμε να κρυώσει (ΠΡΟΣΟΧΗ , καίει πολύ!) . Όταν κρυώσει εντελώς θα είναι σαν μια πλάκα οπότε τη χτυπάμε για λίγο στο μπλέντερ μέχρι να θριμματιστεί.\nΤρίβουμε στη συνέχεια τα μπισκότα (γεμιστά και πτι μπερ) στο μπλέντερ και προσθέτουμε το λιωμένο βούτυρο . Όταν έχουν ενωθεί τα υλικά αδειάζουμε σε μια πυρίμαχη ταρτιέρα ή πυρέξ 30 εκ. και απλώνουμε με την παλάμη μας ομοιόμορφα το μείγμα φροντίζοντας να ανέβει και στα πλάγια . Ψήνουμε στους 180 βαθμούς για 10 λεπτά . Αφήνουμε τη βάση στην άκρη μέχρι να κρυώσει.\nΕτοιμάζουμε τότε την κρέμα φυστικοβούτυρου:\nΧτυπάμε στο μίξερ τη φυτική σαντιγί με την άχνη ζάχαρη για 7 λεπτά περίπου μέχρι να αφρατέψει . Σε ένα άλλο μπολ ανάδευσης χτυπάμε το φυστικοβούτυρο με το μίξερ χειρός και προσθέτουμε το τυρί κρέμα . Όταν ενωθούν τα δυο υλικά και έχουμε πετύχει μια βελούδινη κρέμα , την αδειάζουμε κουταλιά , κουταλιά μέσα στη σαντιγί χτυπώντας για λίγο ακόμα με το μίξερ . Η κρέμα είναι έτοιμη!\nΤη αδειάζουμε πάνω από τη βάση του μπισκότου και την απλώνουμε ομοιόμορφα . Πασπαλίζουμε με τα τριμμένα καραμελωμένα αμύγδαλα και τοποθετούμε για 2 ώρες περίπου στο ψυγείο μέχρι να “σφίξει” το γλυκό. Κόβουμε σε κομμάτια και σερβίρουμε.\nΤάρτα μπατζίνα- Η παραδοσιακή πίτα τώρα και σε τάρτα!


Kalamata-sports: Απριλίου 2012\nΣτην Βέρντερ Βρέμης αναμένεται να παραμείνει και μετά το καλοκαίρι ο Μεσσήνιος αμυντικός Σωκράτης Παπασταθόπουλος.\nΌπως τόνισε με δηλώσεις του ο τεχνικός διευθυντής του γερμανικού συλλόγου, Κλάους Άλοφς, ο έλληνας κεντρικός αμυντικός θα μείνει 100% στους «πράσινους». «Τα δεδομένα είναι ξεκάθαρα 100%. Σε λίγες ημέρες θα είναι εξ ολοκλήρου παίκτης της Βέρντερ», τόνισε χαρακτηριστικά. Αξίζει να θυμίσουμε πως ο Παπασταθόπουλος αγωνίζεται με την μορφή δανεισμού από την Τζένοα και το κόστος απόκτησης τους ανέρχεται στα 3.500.000 ευρώ.\nΑπάτες δίχως τέλος ύψους πολλών δεκάδων εκατομμυρίων ευρώ αποκαλύπτονται μετά την υπόθεση του ΙΚΑ Καλλιθέας, με επιδόματα και συντάξεις σε άτομα που δεν τα δικαιούνται.\nΣυγκεκριμένα, σε εννέα υποκαταστήματα του ΙΚΑ γίνονται αυστηροί έλεγχοι για τυχόν χορήγηση συντάξεων σε ασφαλισμένους-«φαντάσματα» και επιδομάτων-«μαϊμού».\nΣτην Αθήνα, στο ΙΚΑ Πατησίων, οι ελεγκτικές Αρχές φέρεται να έχουν εντοπίσει νέα απάτη, στην οποία εμπλέκονται γυναίκες υπάλληλοι οι οποίες υπηρετούν σε κρίσιμα πόστα του Ταμείου.\nΗδη σύμφωνα με το «Βήμα» η Οικονομική Αστυνομία συγκεντρώνει καταθέσεις από εμπλεκομένους, κυρίως μη δικαιούχους συντάξεων, που εισέπρατταν με παράτυπες διαδικασίες μεγάλα ποσά.\nΩστόσο, σύμφωνα με ανώτατους αξιωματικούς της ΕΛ.ΑΣ., εξετάζονται κι άλλες περιπτώσεις για χορήγηση διαφόρων τύπων επιδομάτων...\nΤο πρωί της Δευτέρας του Πάσχα, ο Άκης Τσοχατζόπουλος, ο οποίος συνελήφθη την Τετάρτη το πρωί και πέρασε το Πάσχα στα κρατητήρια της ΓΑΔΑ, πέρασε την πόρτα του ανακριτή για να απολογηθεί. Οι δικηγόροι του ζήτησαν προθεσμία για την απολογία του ενώ επίσης ζήτησαν να αφεθεί ελεύθερος, τονίζοντας αφενός πως του έχει απαγορευτεί η έξοδος από τη χώρα και αφετέρου ότι είναι ευρέως αναγνωρίσιμος, οπότε δεν υπάρχει περίπτωση διαφυγής.\nΤο αίτημα του δεν έγινε δεκτό και συνεχίστηκε κανονικά η διαδικασία της ανάκρισης.\nΗ δικογραφία που "καίει" τον πρώην υπουργό ξεπερνάει τις 10.000 σελίδες ενώ ο Άκης Τσοχατζόπουλοςζήτησε να κληθούν και τα μέλη του ΚΥΣΕΑ, καθώς αυτά ήταν που έλαβαν τις αποφάσεις για την αγορά των υποβρυχίων.\nΗ βασική γραμμή υπεράσπισης θα είναι πως το αδίκημα που το βαραίνει έχει παραγραφεί, ενώ οι εισαγγελείς έχουν στα χέρια τους την γερμανική δικογραφία που εμπλέκει το όνομα του πρώην υπουργού ως αποδέκτη δωροδοκίας.\nTις ευχές του για το Πάσχα και την συγνώμη του που τους έφερε στα δικαστήρια χρονιάρα μέρα εξέφρασε ο Άκης Τσοχατζόπουλος προς τους δημοσιογράφους.\n«Λυπάμαι που σας φέρνω τέτοια ημέρα στα δικαστήρια», είπε την στιγμή που περνούσε το κατώφλι του ανακριτή, αφού ευχήθηκε τα τυπικά χρόνια πολλά.


ΝΙΚΗΦΟΡΟ ΝΤΕΜΠΟΥΤΟ ΟΛΥΜΠΙΑΚΟΥ, ΜΕ 71-68 ΑΛΩΣΕ ΤΗ ΒΑΛΕΝΘΙΑ\nΑπαλλαγμένος από τους πράσινους βραχνάδες του ΟΑΚΑ, ο Ολυμπιακός άλωσε τη Βαλένθια με στόφα μεγάλης ομάδας στην τελική ευθεία του αγώνα και ξεκίνησε με το δεξί πόδι το μαραθώνιο της Ευρωλίγκας: 68-71, ημίχρονο 36-38. Το ντεμπούτο του Μίλαν Τόμιτς στον πάγκο άφησε γλυκιά γεύση και μπορεί να γίνει θεμέλιο μονιμότητας.\nΟ ΜΙΤΣΕΛ ΖΗΤΗΣΕ ΠΡΟΣΟΧΗ ΕΝ ΟΨΕΙ ΕΡΓΟΤΕΛΗ «Ξεχάστε τη Γιούβε»\nΜετά την κλοτσοπατινάδα του γηπέδου, ξεκίνησε ο πόλεμος της προπαγάνδας. «Ο Ζλάταν Ιμπραΐμοβιτς έκανε δηλώσεις υπέρ της Αλβανίας», έγραψε εφημερίδα των Τιράνων. «Και ο Κριστιάνο Ρονάλντο και ο Γίργκεν Κλοπ», υπερθεμάτισαν οι κοσσυφοπεδομάχοι του Διαδικτύου.\nΚΑΘΕΤΟΣ Ο ΣΑΡΡΗΣ, ΣΤΗΡΙΖΕΙ ΤΟΝ ΙΤΑΛΟ, ΑΝΑΦΕΡΘΗΚΕ ΚΑΙ ΣΤΟΝ ΣΑΝΤΟΣ «Να μείνει ο Ρανιέρι»\nΟι δύο προηγούμενες πρεμιέρες του στην Ευρωλίγκα δεν φέρνουν καλές θύμησες, αφού συνοδεύτηκαν με ήττες, όμως απόψε (21.00, Novasport 2) ο Παναθηναϊκός, κόντρα στην πρωτάρα στη διοργάνωση πρωταθλήτρια Πολωνίας Τούροβ, έχει την ευκαιρία να αλλάξει τα δεδομένα.\nΔεν είναι του βεληνεκούς του ΠΑΟΚ οι διαψεύσεις σε δημοσιεύματα «καφενειακού» χαρακτήρα, όμως παρ' όλα αυτά το έκανε χθες. Αναφέρθηκε σε διάφορα σάιτ αγνώστων πως ο Αγγελος Αναστασιάδης και ο γιατρός του ΠΑΟΚ Γιώργος Οικονομίδης πήραν μαζί τους στη Γαλλία συγγενείς τους, επιβαρύνοντας το ταμείο της ομάδας.


25 νεκροί σε αγώνα ποδοσφαίρου! - kalymniansvoice.com\nΣάββατο, 15 Μαϊ 2010 - 20:55:26\n25 νεκροί σε αγώνα ποδοσφαίρου!\nΜε αίμα βάφτηκε την Παρασκευή ένας αγώνας ποδοσφαίρου στο βόρειο Ιράκ καθώς έγινε στόχος τρομοκρατών. Η διπλή βομβιστική επίθεση σε γήπεδο της Ταλ Αφάρ (420 χλμ βοριοδυτικά της Βαγδάτης) είχε ως αποτέλεσμα τουλάχιστον 25 άνθρωποι να χάσουν τη ζωή τους και άλλοι 120 να τραυματιστούν.\nΗ συγκεκριμένη πόλη στην οποία έγινε η επίθεση βρίσκεται περίπου 60 χιλιόμετρα δυτικά της Μοσούλης, όπου αντάρτες ισλαμιστές σουνίτες όπως της Αλ Κάιντα έχουν ενεργή δράση. Κάτοικοι της Ταλ Αφάρ είναι κυρίως σιίτες Τουρκμένοι όπου και έγιναν στόχος της διπλής τρομοκρατικής ενέργειας.\nΣύμφωνα με την αστυνομία, αρχικά ένας οδηγός εισέβαλε με ένα φορτηγάκι μέσα στο γήπεδο και προκάλεσε την έκρηξη του, ρίχνοντάς το στους θεατές. Λίγο αργότερα ένας βομβιστής αυτοκτονίας ολοκλήρωσε το μακελειό την ώρα που ο κόσμος προσπαθούσε να βοηθήσει τους τραυματίες.


Οριστικό: Στο ΣΕΦ το κολυμβητήριο του Ολυμπιακού • Κανάλι Ένα 90.4\n24-09-2021 - 12:41 • 0 σχόλια •ΑΘΛΗΤΙΚΑ ΚΟΛΥΜΒΗΣΗ ΟΣΦΠ ΠΟΛΟ•\nΙστορική ημέρα η σημερινή (24/9) για τον Πειραιά, τον Ολυμπιακό και τα αθλήματα Υγρού Στίβου του Συνδέσμου. Το μεγάλο όνειρο πολλών δεκαετιών θα λάβει, πλέον, σάρκα και οστά καθώς έγινε το πρώτο, αλλά πιο σημαντικό βήμα για να αποκτήσει, επιτέλους, ο σύλλογος το δικό του Κολυμβητήριο, στο οποίο θα στεγαστούν οι ομάδες κολύμβησης, πόλο και οι αντίστοιχες Ακαδημίες τους.\nΌπως ανακοινώθηκε παραχωρείται, μετά από διαγωνιστική διαδικασία, στον Ολυμπιακό Σ.Φ.Π. έκταση στον περιβάλλοντα χώρο του Σταδίου Ειρήνης και Φιλίας, όπου θα ανεγερθεί το «ερυθρόλευκο» κολυμβητήριο. Με εγγυητή τον διοικητικό ηγέτη του Ολυμπιακού, Βαγγέλη Μαρινάκη αρχίζει πια η αντίστροφη μέτρηση για την πραγματοποίηση ενός τεράστιου project, που θα οδηγήσει τους Πειραιώτες σε μία νέα εποχή. Φανταστείτε τι δρόμοι ανοίγονται στον σύλλογο που έχει χαρίσει στον ελληνικό αθλητισμό Ολυμπιακά μετάλλια σε κολύμβηση και πόλο και 7 Ευρωπαϊκα τρόπαια στο πόλο , με τις ομάδες του να μοιράζονται μία πίσινα στα δύο και πολλές φορές στα τρία.\nΗ μία πισίνα θα είναι κλειστή και η άλλη ανοικτή.\nΑξίζει να σημειωθεί πως με την περάτωση του έργου, το Νέο Φάληρο θα αποτελέσει τον πυρήνα του «ερυθρόλευκου» sport complex με το «Γ. Καραϊσκάκης» (ποδόσφαιρο), το Στάδιο Ειρήνης και Φιλίας (μπάσκετ), το Κολυμβητήριο (κολύμβηση, πόλο) και τη «Φούσκα» που φιλοξενεί, ήδη, τις ακαδημίες χάντμπολ του Ολυμπιακού.\nH ανακοίνωση του Ολυμπιακού Σ.Φ.Π.:\nΣύμφωνα με τους όρους του διαγωνισμού θα δημιουργηθεί υπερσύγχρονο κολυμβητήριο με δυο πισίνες Ολυμπιακών διαστάσεων και δυο βοηθητικές δεξαμενές για την χρήση από τις Ακαδημίες καθώς και υποστηρικτικοί χώροι. Η διαγωνιστική διαδικασία έγινε για πρώτη φορά με καινοτόμο και απόλυτα διαφανή και αυστηρό τρόπο, που ξεκίνησε αρχικά με πρόσκληση γενικού επενδυτικού ενδιαφέροντος και ακολούθησε ο διαγωνισμός με συγκεκριμένες προδιαγραφές προκειμένου να βρεθεί ο ανάδοχος. Ο ανάδοχος είναι ο Ολυμπιακός Σύνδεσμος Φιλάθλων Πειραιώς, ο οποίος και κατέθεσε πληρέστατο φάκελο!».\n«Ανακοινώνεται ότι το Διοικητικό Συμβούλιο του Σταδίου Ειρήνης και Φιλίας κατά την 50η Συνεδρίασή του στις 9-9-2021 ομόφωνα ενέκρινε το με αριθ. Πρωτ. Φ31/30307/6-9-2021 πρακτικό συνεδρίασης γνωμοδοτικής επιτροπής διενέργειας διαγωνισμού για την κατασκευή και εκμίσθωση του Κεντρου Υδατινου Αθλητισμού και Πολιτισμού (ΚΥΔΑΠ) στον περιβάλλοντα χώρο του ΣΕΦ και την κατακύρωση του διαγωνισμού στον «Ολυμπιακό Σύνδεσμο Φιλάθλων Πειραιώς – ΟΣΦΠ».\nΗ ανάρτηση της προέδρου του ΣΕΦ, Χριστίνας Τσιλιγκίρη:\nΥΓ: Στις 20 Ιουνίου 2020 είχαμε μεταδώσει στο Κανάλι Ενα και είχαμε δημοσιεύσει στην ιστοσελίδα μας το ρεπορτάζ που μπορείτε να δείτε ΕΔΩ.\n@ Η κλειστή πισίνα θα έχει χωρητικότητα 3.000 θέσεων, 1. 500 θέσεων θα είναι η ανοικτή ενώ οι 2 μικρές βοηθητικές θα χρησιμοποιούνται από τις Ακαδημίες Αυτά προβλεπόταν στην προκύρηξη του διαγωνισμού που έκανε η διοίκηση του Σταδίου και η Πρόεδρος Χριστίνα Τσιλιγκίρη.


φάσμα ιδεών – speakinkabout\n8 Μαΐου 2018 από speakinkaboutauthorΠερί αστέρων και συμπάντων, Speak.Easy\nΗ ζωή του ανθρώπου είναι μια διαδοχική διάσπαση φουσκών. [όπως λέμε, πλασματικές πραγματικότητες] Ο άνθρωπος όντως εξελίσσεται, προς όποια κατεύθυνση κι αν κινείται, ακριβώς επειδή μεταβάλλει την κατάστασή του. [εξέλιξη, όπως λέμε αλλαγή] Εν τέλει, αυτή η εξέλιξη δεν είναι γραμμική, [πάνω σε μια ευθεία] αλλά πάνω σε μια σφαιρική επιφάνεια· αυτή της φούσκας του.\nΟ άνθρωπος είναι εξοπλισμένος με εκατομμύρια βελόνες μοιρασμένες σε όλο του το σώμα. Η γνώση που λαμβάνει· κάθε λογής γνώση, είναι μια ακόμα βελόνα, που θα τον εξοπλίσει με τον κατάλληλο αριθμό βελονών, ώστε να καταφέρει να σπάσει την επόμενη φούσκα που θα βρει στο διάβα του. [να περάσει στο επόμενο στάδιο, στην επόμενη ομόκεντρη, μεγαλύτερη φούσκα· και πάλι φούσκα]\nΤα όνειρά μας είναι, ίσως, οι εκδοχές της πραγματικότητας που δεν έχουν συμβεί ακόμα. [ίσως να έχουν συμβεί σε μια άλλη τάξη πραγμάτων, σε μια άλλη διάταξη της πραγματικότητας] Πόσα όνειρα είχαμε και, επειδή δεν πραγματοποιήθηκαν, δεν τους δώσαμε ποτέ σημασία; Τα όνειρα ταυτίζονται με την πραγματικότητα σε μερικά μόνο σημεία. Όταν ο άνθρωπος προσπαθεί να τα ερμηνεύσει, απλώς ψάχνει μέσα στην άβυσσο της καθημερινής του ζωής και βρίσκει την ευθεία ελαχίστων τετραγώνων αυτών των σημείων, προσεγγιστικά. Δηλαδή, φτιάχνει μια συνάρτηση που ενώνει με τον καλύτερο δυνατό τρόπο τα σημεία αυτά.\nΕμείς που ερμηνεύουμε τα όνειρα έχουμε την ψευδαίσθηση ότι αυτή η συνάρτηση που φτιάχνουμε προϋπάρχει των σημείων, κάτι φυσικά αδύνατον! Βαυκαλιζόμαστε και πιστεύουμε ότι το αποτέλεσμα αυτό (τα σημεία· τα όνειρα δηλαδή), θα προέρχονταν από την ίδια συνάρτηση ανεξαρτήτως της δικής μας ερμηνείας, κάτι που προφανώς δεν ισχύει, αφού τα σημεία αλλάζουν, ανάλογα με την ερμηνεία του καθενός. [όποιος ψάχνει βρίσκει, και βρίσκει όχι απαραίτητα κάτι που υπάρχει, αλλά κάτι που επινοεί]\nΥπάρχουν τόσες πραγματικότητες όσοι και άνθρωποι, είχα σκεφτεί κάποτε. Τώρα προσθέτω μία σε αυτές. Ο καθένας μας είναι φορέας και εκφραστής της δικής του πραγματικότητας, αλλά εν γένει δεν υπάρχει κανένας φορέας της αντικειμενικής πραγματικότητας. Για αυτόν τον λόγο, συχνά θεωρούμε ότι δεν υπάρχει. Γιατί, όντως δεν υπάρχει γεγονός που να μπορεί να καταγραφεί, χωρίς να εκφραστεί πρώτα μέσα σε αυτό, ή μέσα από αυτό, η πραγματικότητα κάποιου ανθρώπου. Η αντικειμενική πραγματικότητα ίσως υπάρχει, αλλά εξ ορισμού δεν μπορεί να εκφραστεί, άρα την αγνοούμε· μας είναι άχρηστη.\nπραγματικότητα, φούσκα, όνειρα, Δήμητρα Βαρβούτη, Περί αστέρων και συμπάντων, βελόνες, ζωή, Speak.Easy\nΠροηγούμενο Previous post: *για το δουβλίνο και τον βασικό φεμινισμό\nΕπόμενη Next post: Σταρχιδισμός, ένα νέο ρεύμα


Μελάνια και επικαλυπτικά (Ε) Ενότητα 9: Έλεγχος της ποσότητας οργανικών επικαλύψεων στις μεταλλικές συσκευασίες Δρ. Σταματίνα Θεοχάρη Καθηγήτρια Εφαρμογών. - ppt κατέβασμα\nΔημοσίευσεὝδρα Δημαράς Τροποποιήθηκε πριν περίπου ένα χρόνο\nΠαρουσίαση με θέμα: "Μελάνια και επικαλυπτικά (Ε) Ενότητα 9: Έλεγχος της ποσότητας οργανικών επικαλύψεων στις μεταλλικές συσκευασίες Δρ. Σταματίνα Θεοχάρη Καθηγήτρια Εφαρμογών."— Μεταγράφημα παρουσίασης:\n1 Μελάνια και επικαλυπτικά (Ε) Ενότητα 9: Έλεγχος της ποσότητας οργανικών επικαλύψεων στις μεταλλικές συσκευασίες Δρ. Σταματίνα Θεοχάρη Καθηγήτρια Εφαρμογών Τμήμα Γραφιστικής/Κατεύθυνση Τεχνολογίας Γραφικών Τεχνών Ανοικτά Ακαδημαϊκά Μαθήματα στο ΤΕΙ Αθήνας Το περιεχόμενο του μαθήματος διατίθεται με άδεια Creative Commons εκτός και αν αναφέρεται διαφορετικά Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους.\n2 Στόχος ενότητας Στόχος της ενότητας είναι η εξάσκηση στον έλεγχο της ποσότητας των οργανικών επικαλύψεων (λάκκες, βερνίκια) μεταλλικών φύλλων (αλουμινίου, λευκοσιδήρου κτλ), που προορίζονται για την κατασκευή συσκευασιών. 1\n3 Έλεγχος οργανικών επικαλύψεων O συγκεκριμένος έλεγχος αφορά όλες τις οργανικές επικαλύψεις (λάκκες, βερνίκια) μεταλλικών φύλλων (αλουμινίου, λευκοσιδήρου κτλ), που προορίζονται για την κατασκευή συσκευασιών. 2\n4 Οργανική επικάλυψη Η οργανική επικάλυψη είναι ένα διάλυμα συνθετικών ρητινών μέσα σε οργανικούς διαλύτες. Επομένως, καθώς βρίσκεται σε υγρή φάση, επαλείφεται πάνω στα μεταλλικά φύλλα, με τη βοήθεια ενός κυλίνδρου επενδυμένου με συνθετικό λάστιχο στη βερνικωτική μηχανή. Στη συνέχεια, τα επιχρισμένα φύλλα περνούν μέσα από φούρνο, οπότε εξατμίζεται ο διαλύτης, κι απομένει ένας πλαστικός υμένας, το λεγόμενο επίχρισμα, που δημιουργήθηκε μετά τον πολυμερισμό της ρητίνης. Το επίχρισμα σχηματίζει ένα αδρανή υμένα, που πρέπει να έχει ορισμένες ιδιότητες, όπως καλυπτικότητα, πρόσφυση, πάχος, κτλ. 3\n5 Λάκκες - βερνίκια Τα βασικά είδη οργανικών επικαλύψεων είναι δύο: Οι λάκκες και τα διαφανή βερνίκια. Οι λάκκες, αποτελούν το υπόστρωμα, συνήθως λευκό, όπου εκτυπώνονται τα μελάνια. Επομένως, οι λάκκες συμβάλλουν στην καλή εμφάνιση της επιφάνειας και συντελούν στην πρόσφυση των μελανιών. Τα διαφανή βερνίκια επικαλύπτουν τα μελάνια μετά την εκτύπωσή τους. Ο κύριος σκοπός τους είναι να προστατεύουν τα μελάνια από εκδορές ή εξωτερικές επιδράσεις. Δίνουν στιλπνότητα (γυαλάδα) και βελτιώνουν την ευκινησία, άρα και την χρήση των συσκευασιών. 4\n6 Ποσότητα οργανικής επικάλυψης Η ποσότητα μιας οργανικής κάλυψης (film weight) εκφράζεται σε g επιχρίσματος ανά 1 m 2 επιφάνειας του μετάλλου. Διακρίνεται σε ποσότητα ξηρού επιχρίσματος (dry film weight) και σε ποσότητα υγρού επιχρίσματος (wet film weight). Η ποσότητα ξηρού επιχρίσματος (Π.Ξ.) μετριέται μετά το ψήσιμο της οργανικής επικάλυψης, οπότε βρίσκεται σε στερεή κατάσταση. Η ποσότητα υγρού επιχρίσματος (Π.Υ.) μετριέται πριν το ψήσιμο της οργανικής επικάλυψης κι αμέσως μετά την απόθεση, οπότε βρίσκεται σε υγρή κατάσταση. Από την ποσότητα του ξηρού επιχρίσματος μπορεί να υπολογιστεί και η ποσότητα του υγρού, αρκεί να είναι γνωστή η περιεκτικότητα του υλικού σε στερεά συστατικά κι αντίστροφα. (Π.Ξ.)=(%στερεά)Χ(Π.Υ.). 5\n7 Όργανα / Υλικά Δείγμα λακκαρισμένης μεταλλικής επιφάνειας, Ψαλίδι κοπής μεταλλικών φύλλων, Συρμάτινο σφουγγάρι, Ακετόνη, Ηλεκτρονικός ζυγός, Υποδεκάμετρο. 6\n8 Πειραματική διαδικασία Ένας απλός τρόπος για τη μέτρηση της ποσότητας μιας οργανικής επικάλυψης είναι ο εξής: Κόβεται και ζυγίζεται ένα λακκαρισμένο μεταλλικό δοκίμιο (m αρχική ). Μετριέται με ακρίβεια η επιφάνειά του. Στη συνέχεια το επίχρισμα μουσκεύεται σε ακετόνη και απομακρύνεται προσεκτικά με ένα συρμάτινο σφουγγάρι. Αφού η λάκκα απομακρυνθεί τελείως, το δοκίμιο ζυγίζεται ξανά (m τελική ). 7\n9 Αποτελέσματα Η διαφορά βάρους δίνει την ποσότητα της οργανικής επικάλυψης για τη συγκεκριμένη επιφάνεια Δm (m αρχική - m τελική ) σε g. Γίνεται η αναγωγή στην μονάδα επιφάνειας, δηλαδή υπολογίζεται Δm (g) ανά m 2. 8\n10 Συμπεράσματα - σχόλια Ακολουθεί σχολιασμός των αποτελεσμάτων και εξαγωγή συμπερασμάτων. 9\n11 Βιβλιογραφία Σημειώσεις για το εργαστήριο «Μελάνια», Στ. Θεοχάρη, Σ.Γ.Τ.Κ.Σ., ΤΕΙ Αθήνας, 2008. Μελάνια και καλυπτικά εκτυπώσεων, Thompson, B, Εκδ. ΙΩΝ, 1998. Μελάνια Εκτυπώσεων, Todd R., Εκδ. ΙΩΝ, 1999. Εργαστηριακές ασκήσεις Υλικών ΙΙ, Σ.Γ.Τ.Κ.Σ., Τ.Ε.Ι. Αθήνας, Ειρ. Στρατή, Αθήνα 1997. Σημειώσεις Μελάνια – Φωτοευαπαθείς ενώσεις, Π. Παπαδάκου, ΤΕΙ Αθήνας, 2007. 10\n14 Σημείωμα Αναφοράς Copyright Τεχνολογικό Εκπαιδευτικό Ίδρυμα Αθήνας, Σταματίνα Θεοχάρη 2014. Σταματίνα Θεοχάρη. «Μελάνια και επικαλυπτικά (Ε). Ενότητα 9: Έλεγχος της ποσότητας οργανικών επικαλύψεων στις μεταλλικές συσκευασίες». Έκδοση: 1.0. Αθήνα 2014. Διαθέσιμο από τη δικτυακή διεύθυνση: ocp.teiath.gr.ocp.teiath.gr\nΚατέβασμα ppt "Μελάνια και επικαλυπτικά (Ε) Ενότητα 9: Έλεγχος της ποσότητας οργανικών επικαλύψεων στις μεταλλικές συσκευασίες Δρ. Σταματίνα Θεοχάρη Καθηγήτρια Εφαρμογών."


Νέες Απαιτήσεις, Νέες υπηρεσίες - PHARMACY management ΚΑΙ ΕΠΙΚΟΙΝΩΝΙΑ\nΤο εξωτερικό περιβάλλον επιβάλει την αλλαγή στον τρόπο λειτουργίας του φαρμακείου.\nΝέες υπηρεσίες πλέον σηματοδοτούν τον επιστημονικό ρόλο του σύγχρονου φαρμακοποιού.\nΣτόχοι του συστήματος υγείας μιας χώρας είναι η διατήρηση και η προαγωγή της υγείας των πολιτών, η οικονομική τους προστασία και η ικανοποίησή τους σχετικά με τις παρεχόμενες υπηρεσίες.\nΓια την επίτευξη αυτών των στόχων απαιτείται η παροχή αποτελεσματικών και αποδοτικών υπηρεσιών σε όλους τους πολίτες.\nΑυτό όμως εξαρτάται από τις βασικές δομές ενός συστήματος, οι οποίες είναι η οργάνωσή του, η χρηματοδότησή του, η κατανομή των πόρων και η επιλογή των παρεχόμενων υπηρεσιών.\nΓι’ αυτό, η διαμόρφωσή τους πρέπει να γίνεται κατά τέτοιον τρόπο ώστε να επιτυγχάνονται οι στόχοι και οι σκοποί του συστήματος υγείας.\nΟ δυναμικός χαρακτήρας του συστήματος υγείας\nΑπό το παραπάνω σχεδιάγραμμα γίνεται κατανοητή η πολυπλοκότητα του συστήματος υγείας, όχι όμως και ο δυναμικός του χαρακτήρας.\nΤο σύστημα υγείας δεν είναι απομονωμένο, επηρεάζεται από διάφορους εξωτερικούς παράγοντες.\nΤο δημογραφικό πρόβλημα, η ραγδαία ανάπτυξη της τεχνολογίας, η ύπαρξη πολλών χρόνιων και μη μεταδοτικών παθήσεων, οι αλλαγές στον τρόπο ζωής, οι συνεχώς αυξανόμενες δαπάνες, η οικονομική κρίση, η ανεργία, και οι προσδοκίες του κόσμου δημιουργούν νέα δεδομένα, νέες συνθήκες και απαιτήσεις στις οποίες καλείται να προσαρμοστεί το σύστημα υγείας για να πετύχει τους στόχους του.\nΤο κοινοτικό φαρμακείο είναι μέρος της οργανωτικής δομής του συστήματος υγείας, και πιο συγκεκριμένα της πρωτοβάθμιας φροντίδας υγείας.\nΟ ρόλος του, επομένως, θα πρέπει να προσαρμοστεί στις απαιτήσεις της εποχής.\nΠιο συγκεκριμένα, το κοινοτικό φαρμακείο εξυπηρετεί καθημερινά θέματα υγείας ικανού αριθμού πολιτών-ασθενών, επειδή η πρόσβαση σε αυτό είναι εύκολη, και πάντοτε υπάρχει ένας επιστήμονας υγείας σε αυτό.\nΌμως, ο ρόλος του φαρμακοποιού δεν μπορεί να περιοριστεί μόνο στην εκτέλεση της συνταγής.\nΓια να αντεπεξέλθει στις νέες απαιτήσεις, είναι απαραίτητο να διαμορφωθούν νέες υπηρεσίες που θα συμβάλλουν στον έλεγχο και την αποτελεσματικότητα της φαρμακευτικής αγωγής, στη μείωση των ανεπιθύμητων ενεργειών, στην εκπαίδευση των ασθενών και στη συμμόρφωσή τους, όπως σε πολλές χώρες της Ευρωπαϊκής Ένωσης.\nΣύμφωνα με τον PGEU, οι υπηρεσίες του φαρμακείου μπορούν να κατηγοριοποιηθούν σε τρεις ομάδες:\nΑυτές αποτελούν τον βασικό κορμό των υπηρεσιών και θα πρέπει να παρέχονται από όλα τα φαρμακεία.\nΣε αυτή την ομάδα ανήκουν η εκτέλεση των συνταγών, η ανακύκλωση των φαρμάκων, η εκτέλεση των επαναλαμβανόμενων συνταγών, η προώθηση των πιο σοβαρών περιστατικών στον κατάλληλο γιατρό, η καταγραφή των ανεπιθύμητων ενεργειών, η καταγραφή των προβλημάτων ποιότητας των φαρμάκων και η παροχή συμβουλής κατά την εκτέλεση της συνταγής.\nΓια την εφαρμογή αυτών των υπηρεσιών, ο φαρμακοποιός, εκτός από τη βασική εκπαίδευση, θα πρέπει να ενημερώνεται συνεχώς για όλες τις τελευταίες επιστημονικές εξελίξεις.\nΣε αυτή την κατηγορία ανήκουν η φαρμακοθεραπευτική ανασκόπηση, η φαρμακοθεραπευτική συμμόρφωση και η παροχή πρώτων βοηθειών.\nΜε αυτές τις υπηρεσίες, ο κοινοτικός φαρμακοποιός παρακολουθεί την αποτελεσματικότητα της φαρμακευτικής αγωγής των ασθενών με χρόνιες παθήσεις, βοηθάει τους ασθενείς που επιθυμούν να διακόψουν το κάπνισμα και προωθεί ενέργειες που συμβάλλουν στην προαγωγή της υγείας.\nΣτο επίκεντρο η συμμόρφωση με την θεραπευτική αγωγή\nΜέσω των παραπάνω υπηρεσιών, ο κοινοτικός φαρμακοποιός συμβάλλει στην εξοικονόμηση πόρων για το σύστημα υγείας και στη βελτίωση της ποιότητας ζωής των ασθενών.\nΠιο συγκεκριμένα, η ορθή εκτέλεση των συνταγών και ο έλεγχος της φαρμακευτικής αγωγής, αποτελούν τις κυριότερες δραστηριότητες του σύγχρονου κοινοτικού φαρμακοποιού.\nΑν και στην ουσία, αποτελούν απλές διαδικασίες, τα οφέλη τους είναι τεράστια όταν πραγματοποιούνται ορθά.\nΜειώνονται τα ποσοστά εμφάνισης κάποιας ανεπιθύμητης ενέργειας και αυξάνεται σημαντικά η συμμόρφωση των ασθενών.\nΠαράλληλα, αυξάνεται η επισκεψιμότητα του φαρμακείου και αναπτύσσει μια άλλη σχέση με τον ασθενή-πελάτη, η οποία τον διαφοροποιεί σημαντικά από τους άλλους επιστήμονες υγείας.\nΕπιπρόσθετα, το σύστημα υγείας μειώνει σημαντικά τους πόρους για την αντιμετώπιση μιας ανεπιθύμητης ενέργειας και ο ασθενής δεν σπαταλά επιπλέον χρήματα από την τσέπη του για να βελτιώσει ή και να διατηρήσει την υγεία του.\nΈχει υπολογιστεί σύμφωνα με τον Παγκόσμιο Οργανισμό Υγείας (ΠΟΥ), ότι μόνο το 50% των ασθενών με χρόνιες παθήσεις στις ανεπτυγμένες χώρες συμμορφώνονται πλήρως με τη φαρμακευτική αγωγή.\nΑυτό έχει ως συνέπεια να πολλαπλασιάζονται οι επισκέψεις στους γιατρούς καθώς και τα έξοδα της φροντίδας υγείας κρατικά και ατομικά.\nΓι' αυτό τον λόγο, ο φαρμακοποιός οφείλει να εκπαιδεύσει τον ασθενή του σχετικά με την αγωγή που ακολουθεί, ώστε να μεγιστοποιήσει τα οφέλη της αλλά και να διαμορφώνει ένα ημερήσιο πρόγραμμα, σημειώνοντας πότε πρέπει να παίρνει τι, στον ασθενή που λαμβάνει πολλά φάρμακα.\nΗ καταγραφή των ανεπιθύμητων ενεργειών\nΜια άλλη σημαντική υπηρεσία που σίγουρα θα αποτελεί μια από τις κύριες δραστηριότητες του φαρμακοποιού στο σύγχρονο φαρμακείο είναι η καταγραφή των ανεπιθύμητων ενεργειών.\nΣύμφωνα με τις νέες Ευρωπαϊκές Οδηγίες ο κοινοτικός φαρμακοποιός καλείται να παίξει έναν πιο ενεργό ρόλο στη φαρμακοεπαγρύπνηση ως άριστος γνώστης των φαρμάκων.\nΥπολογίζεται ότι στη Μεγάλη Βρετανία απαιτούνται 600 εκατομμύρια λίρες τον χρόνο για την αντιμετώπιση των ανεπιθύμητων ενεργειών.\nΑπό αυτές, ένα σημαντικό μέρος είναι προβλέψιμες από τους κοινοτικούς φαρμακοποιούς.\nΕπειδή μάλιστα είναι ο τελευταίος επιστήμονας υγείας που θα έρθει σε επαφή με τον ασθενή, πριν αυτός πάρει τα φάρμακά του, καλείται να συμμετέχει ενεργά στη φαρμακευτική αγωγή του ασθενούς, ελέγχοντας για πιθανές αλληλεπιδράσεις και δίνοντας συμβουλές που μπορούν να τον προφυλάξουν από την εμφάνιση κάποιας ανεπιθύμητης ενέργειας.\nΕπιτακτική η ανάγκη εκσυγχρονισμού του επιστημονικού μας ρόλου\nΓια όλους αυτούς τους λόγους, η Ευρωπαϊκή Ένωση ζητά τον εκσυγχρονισμό του ρόλου του φαρμακοποιού.\nΓίνεται, επομένως, αντιληπτό ότι η παροχή υπηρεσιών από το κοινοτικό φαρμακείο αποτελεί επιτακτική ανάγκη για την αναβάθμιση του ρόλου του και απαραίτητη προϋπόθεση για την επίτευξη των στόχων και των σκοπών του στη σύγχρονη εποχή.\nΗ απλή εκτέλεση των συνταγών που υπήρχε ως μοναδική δραστηριότητα για μερικές δεκαετίες μέσα στο φαρμακείο δεν είναι η μόνη λύση για αντιμετώπιση των προβλημάτων και των αναγκών των ασθενών.\nΟ φαρμακοποιός θα πρέπει να αναβαθμίσει τη βασική του υπηρεσία δίνοντας στον πελάτη, συγχρόνως, όλες εκείνες τις πληροφορίες που θα συμβάλλουν στην κατανόηση της αγωγής, στη βελτίωση της αποτελεσματικότητάς της και στην ελαχιστοποίηση της εμφάνισης κάποιας ανεπιθύμητης ενέργειας.\nΚαλείται λοιπόν, να αναδείξει τον επιστημονικό του ρόλο, που μέχρι σήμερα τον είχε θέσει σε δεύτερη μοίρα.\nΓιάννης Παπαδόπουλος, Φαρμακοποιός (MPharm), Οικονομολόγος Υγείας (MSc Health economics International Health Policy), Υποψήφιος Διδάκτορας του Πανεπιστημίου Αθηνών


Φήμες (12/4): Μούγγα στην... στρούγκα των ΜΜΕ για Μπέμπεκ και επεισόδια | SDNA\nΦήμες (12/4): Μούγγα στην... στρούγκα των ΜΜΕ για Μπέμπεκ και επεισόδια\nΠού... θάφτηκαν τα επεισόδια στο Καραϊσκάκης και τα όργια του Μπέμπεκ; Τι θα γίνει με Μάντζιο στον Αρη; Πού θα χωρέσει ο Μπελχαντά; Καίνε οι Φήμες.\n* Αν ερχόσουν Δευτέρα πρωί στην Ελλάδα θα μάθαινες σίγουρα για το αποτέλεσμα του ντέρμπι. Εφημερίδες, ραδιόφωνα, σάιτ, τα πάντα όλα κάνουν ως συνήθως ευμεγέθεις αναφορές σε οτιδήποτε συνέβη στο Καραϊσκάκη. Οτιδήποτε; Χμ, βασικά όχι. Η ΠΑΕ Ολυμπιακός ξέρει που δίνει διαπιστεύσεις και τι... δεν πρέπει να δουν όσοι βρίσκονται στο Καραϊσκάκη αλλά και όσοι τα βλέπουν από την τηλεόραση. Για αυτό και... ούτε με μεγεθυντικό φακό δε θα βρει κάποιος τα επεισόδια που έγιναν στο πρώτο ημίχρονο, ούτε τον τραυματία αστυνομικό. Τα κατάγραψε μόνο το... σάιτ που προσπαθούν να σπιλώσουν, και αντιστέκεται στην ομερτά που επιχειρείται. Κι αν τα επεισόδια τα είδαν αλλά δεν τα κατέγραψαν όσοι πήγαν... Τη διαιτησία του Μπέμπεκ; Που πήρε πέντε αποφάσεις και όλες ήταν υπέρ των γηπεδούχων και κατά των φιλοξενούμενων; Που το VAR τον διέσυρε σε όσες φάσεις μπορούσε να παρέμβει; Ούτε τη διαιτησία είδε κάποιος. Κι ας έκρινε τελικά το αποτέλεσμα με την αποβολή του Πούγγουρα ειδικότερα σε σύγκριση με τις κάρτες που δεν έδινε σε όλο το ματς κι ας είδε επιθετικό φάουλ στη φάση του Αλεξανδρόπουλου που προηγήθηκε όπως στου Μακέντα στο πρώτο μέρος. Μούγκα στη στρούγκα στην Ελλάς του 2021. Αυτή είναι η σημερινή «επανάσταση»...\n* Ο Άρης είναι η καλύτερη δεύτερη ομάδα της λίγκας, η δεύτερη πιο σταθερή. Αυτό όμως τονίζει περισσότερο γιατί ενώ ισχύουν όλα αυτά και παρά τις εντός έδρας «σφαλιάρες» από τους μεγάλους της Αθήνας, ο προπονητής του είναι ακόμη στον αέρα; Το συμβόλαιο του Άκη Μάντζιου ολοκληρώνεται το καλοκαίρι και αν δεν με απαιτούν οι ρουφιάνοι μου, ως και τώρα, δεν έχει γίνει καμία κουβέντα για επέκτασή του. Λίγο παράδοξο δεν είναι για τον προπονητή μιας ομάδας που κάνει την καλύτερή της σεζόν εδώ και τρεις δεκαετίες; Πόσο μάλλον από την στιγμή που η περίπτωση του Μάντζιου έχει κυκλοφορήσει και σε άλλα γραφεία ελληνικών ομάδων (έστω χωρίς συνέχεια), ενώ δεν λείπουν και οι οχλήσεις προς τον Έλληνα τεχνικό αναφορικά με τη διαθεσιμότητά του για προοπτική εξωτερικού. (SPORTIME)\n*Διάφορα είναι τα ενδεχόμενα για το καλοκαίρι όσον αφορά τη συνεργασία Ολυμπιακού και Παπέ Σισέ. Να μείνει στη Σεντ Ετιέν με την οψιόν αγοράς που υπάρχει μοιάζει δύσκολη. Να γίνει συζήτηση για χαμηλότερο ποσό είναι πιθανό. Να κάνει μεταγραφή από τον Ολυμπιακό σε άλλο κλαμπ επίσης βρίσκεται ως προοπτική στο τραπέζι. Να μη βρεθεί κάποια λύση και να μείνει στον Ολυμπιακό δεν μπορεί να είναι σίγουρος τόσο νωρίς. Όσο κι αν φαίνεται να υπάρχει πρόθεση από τη διοίκηση του Ολυμπιακού και του παίκτη να μην μαζί στη νέα σεζόν. (ΦΩΣ)\n* Για κάποιον λόγο, αδιόρατο πείτε το, βαθιά προαίσθηση και αμφιβολία πείτε το. Μου ακούγεται αρκετά οξύμωρο. Ποιο; Αυτό ακριβώς: ομάδα που πληρώνει 1,5 «χαρτί» στον Φορτούνη, άλλο τόσο (έστω και «σπαστό») στον Βαλμπουενά, έχει δομημένη τριάδα στο κέντρο, ο προπονητής της δεν έχει ζητήσει - πρωτοκλασάτο τουλάχιστον - χαφ, περιμένει επιστροφή ενός που πλήρωσε 4 «χαρτιά» για να τον αγοράσει (Πέπε) να δίνει το μεγαλύτερο συμβόλαιό της σε ακόμη ένα οκταροδεκάρι (Μπελχαντά). (SPORTIME)\n*Είναι έντονη η φημολογία στην Πολωνία ότι η Γκόρνικ θα κινηθεί για την απόκτηση του Γιάννη Μασούρα. Προς το παρόν δεν έχει γίνει κάτι από τους Πολωνούς, με τη φανέλα των οποίων πηγαίνει περίφημα ο Μασούρας. Πρόκειται, πάντως, για έναν παίκτη που στον Ολυμπιακό έχει στοιχίσει 1 εκατ. ευρώ η μεταγραφή του. Θα ήθελαν να τον αξιοποιήσουν, αλλά αυτό είναι κάτι που θα το αποφασίσει ο Πέδρο Μαρτίνς. (ΦΩΣ)\n* Ούτε πρόστιμο, ούτε... εξορία. Εφόσον ο Βλαχοδήμος, ξεστόμισε ό,τι ήταν συμφωνημένο από πέρυσι με την Μπενφίκα, ήταν δεδομένο πως το στάτους του, δεν θα άλλαζε. Στον πάγκο θα κλείσει τη σεζόν και ας είχαν πέσει όλοι οι Λουζιτανοί πάνω στον Ζεσούς για να αλλάξει άποψη, αφού κάθε παιχνίδι που ο Ody δεν παίζει, η Μπενφίκα χάνει εκατομμύρια. Πλέον, το πήραν, όλοι, απόφαση και μετράνε ζημιές. (SPORTIME)\n*Ο Μάξι Λοβέρα έπαιξε βασικός στο παιχνίδι της Ρασίνγκ με την Ιντεπετιέντε. Η ομάδα του Αργεντινού μεσοεπιθετικού νίκησε 1-0, με ποδοσφαιριστή που ανήκει στον Ολυμπιακό να βρίσκεται μετά από καιρό στην αρχική ενδεκάδα. Συνήθως έμπαινε αλλαγή στα ματς, αλλά τώρα έπαιξε και εντυπωσίασε με την απόδοσή του και στο 77΄έγινε αλλαγή. Για τον Ολυμπιακό ένας δανεικός από τον οποίο περιμένουν να έχει κάποια εξέλιξη, είτε για να γυρίσει στο Ρέντη, που μοιάζει απίθανο, είτε για να πωληθεί. (ΦΩΣ)\n* Ποιος να το' λεγε; Με ήττα στο Ηράκλειο την ερχόμενη εβδομάδα ο Ατρόμητος δεν αποκλείεται να βρεθεί μπλεγμένος σε μάχη παραμονής. Ίσως και να το άξιζαν κιόλας οι Περιστεριώτες, με τα «εγκλήματα» που έγιναν από πέρυσι και μετά. Το μόνο σίγουρο είναι πως την επόμενη σεζόν τα πράγματα θα είναι διαφορετικά. Τελείως. Πάνε τα μεγάλα συμβόλαια, ενώ η ομάδα θα πρέπει να φτιαχτεί από τον Παντελίδη. (SPORTIME)


Φ Ι Λ Ο Τ Ι Μ Ι Α: Ευχαριστώντας τους Μήδους που διάβηκαν\nΣτιγμιότυπο από την επίσκεψη του πρωθυπουργού Α. Σαμαρά και του προέδρου της Ευρωπαϊκής Επιτροπής, Ζοζέ Μανουέλ Μπαρόζο στο Μουσείο της Ακρόπολης.\n«Η Ελλάδα έχασε βιοτικό επίπεδο που δεν έχει χάσει κανένας λαός από τον Β’ Παγκόσμιο πόλεμο μέχρι σήμερα. Και το έκανε συντονισμένα, με τη βοήθεια της Ευρώπης, προκειμένου να δώσουμε το δικαίωμα στα νέα παιδιά να έχουν μέλλον, να έχουν Ελπίδα και να έχουν γνώση ότι η Ευρώπη ενωμένη μπορεί να λύνει τα προβλήματα και μπορεί να εξυπηρετεί τους ανώτερους\nανθρώπινους, πολιτικούς, ηθικούς, οικονομικούς, κοινωνικούς στόχους».\nΔήλωση του Πρωθυπουργού κ. Αντώνη Σαμαρά για την επίσκεψη στην Ελλάδα του Προέδρου της Ευρωπαϊκής Eπιτροπής κ. Jose Manuel Barroso. Τετάρτη 8 Ιανουαρίου 2014.\nΌποιο κείμενο έχει επικαιρότητα εντός του, κουβαλάει και τον σπόρο του θανάτου, της λήθης, παρεκτός αν είναι πιο μεγάλο και πιο βαρύ από την ίδια την περίσταση. Αυτό το καταλαβαίνει πολύ καλά κάθε αναγνώστης που ανατρέχει σε παλιές εφημερίδες και διαβάζει άρθρα και αναλύσεις για περασμένες πολιτικές ή οικονομικές κόντρες, αστυνομικό δελτίο, αθλητικές αναμετρήσεις και κοσμικές στήλες. Σε τούτη την αρθρογραφία είναι «φυτεμένος» ένας μηχανισμός αυτοκαταστροφής της διαχρονίας της. Είναι χρήσιμη μόνο στους ερευνητές. Για να αντέξει ένα πόνημα στη δοκιμασία του χρόνου πρέπει να ξεχειλίζει από νόημα, αξίες και έννοιες – τις πλατωνικές θεότητες που μπορεί να συναντήσει ο στοχαστής στη μακάρια και αδιατάρακτη σφαίρα των ιδεών.\nΩστόσο, υπάρχουν περιστατικά, λόγια, έργα και σκέψεις που γεννιούνται στο καμίνι μιας αλαφιασμένης συγκυρίας αλλά βαστούν γερά τα γκέμια των καιρών επειδή εκφράζουν μια ολόκληρη εποχή, ένα ρεύμα σκέψης, κάποια ισχυρή μειοψηφία ή την ευρεία πλειοψηφία. Σαν τα λόγια του πρωθυπουργού, που δυσκολεύεται όποιος τα διαβάσει να πιστέψει ότι βγήκαν από χείλη κυβερνήτη. Ο αμήχανος αναγνώστης περιμένει (εις μάτην) να τον διαψεύσει το βίντεο. Φευ, η απομαγνητοφώνηση του πρωθυπουργικού λόγου είναι ορθή και οι απορίες εύλογες: Είναι δυνατόν επικεφαλής οποιασδήποτε ελληνικής κυβέρνησης να καμαρώνει επειδή «η Ελλάδα 'έχασε' βιοτικό επίπεδο που δεν έχει χάσει κανένας λαός από τον Β’ Παγκόσμιο πόλεμο μέχρι σήμερα»; Μπορεί κανείς να χωνέψει εύκολα ότι ο κ. Σαμαράς νιώθει ικανοποίηση που εξαθλιωθήκαμε, η πατρίδα μας βάδισε στον δρόμο του χαμού «και το έκανε συντονισμένα, με τη βοήθεια της Ευρώπης»; Δεν φαντάζει εξωπραγματικό, εξωφρενικό και απόλυτα παράλογο να λέει κάποιος ότι κατέστημεν πρωταθλητές στην κατάρρευση του βιοτικού επιπέδου «προκειμένου να δώσουμε το δικαίωμα στα νέα παιδιά να έχουν μέλλον, να έχουν Ελπίδα και να έχουν γνώση ότι η Ευρώπη ενωμένη μπορεί να λύνει τα προβλήματα»;\nΕκτός λογικής, εκτός εθνικής αξιοπρέπειας, εκτός του φάσματος του ανθρωπισμού και της κοινωνικής ευαισθησίας όλα τα παραπάνω. Κι όμως έγιναν. Κι όμως χειροκροτήθηκαν. Κι όμως πέρασαν σχεδόν απαρατήρητα από τους περισσότερους. Ηχηρή η αφωνία όσων όφειλαν να εκμανούν και να αντιδράσουν. Στην Ελλάδα που ο Κώστας Σημίτης ευχαρίστησε τους Αμερικανούς για τα Ίμια, ο Αντώνης Σαμαράς ευχαριστεί τους Ευρωπαίους που χάσαμε τα περισσότερα απ' όλους τους λαούς έπειτα από το πέρας του Β' Παγκοσμίου Πολέμου. Σαν να ευχαριστούσαν οι Αθηναίοι τον Ξέρξη για την καταστροφή της εκκενωμένης πόλης τους πριν τη ναυμαχία της Σαλαμίνας.\nΟ κ. Σαμαράς, άμα το πέρας της απίστευτης φράσης του είπε ότι η Ενωμένη Ευρώπη που μας βοήθησε να φτωχύνουμε «εξυπηρετεί τους ανώτερους ανθρώπινους, πολιτικούς, ηθικούς, οικονομικούς, κοινωνικούς στόχους». Ποιοι είναι αυτοί οι ανώτεροι ανθρώπινοι, πολιτικοί, ηθικοί, οικονομικοί και κοινωνικοί στόχοι; Ποιος τους ορίζει κι εμείς ακολουθούμε; Σε τι άπτεται η ανωτερότητα; Πώς καθίσταται εφικτό ένας ανώτερος ανθρώπινος στόχος να καταστρέφει τις ζωές των ανθρώπων;\nΟι απαντήσεις σε όλα τα προαναφερθέντα ερωτήματα δίδονται καθημερινά στην Αγορά (με την αρχαιοελληνική έννοια του όρου). Οι πολίτες που αγκομαχούν για να επιβιώσουν, για να αποκτήσουν δικαίωμα στο ζην, ενώ το ευ ζην το έχουν παραδώσει οι ηγεσίες μας αμαχητί στους σύγχρονους Μήδους, ξέρουν καλά γιατί γίνονται και λέγονται όλα αυτά. Έχουμε δεχτεί επίθεση και ο εχθρός προελαύνει με όλη την αλαζονεία και την αυταρέσκεια της προσωρινής ισχύος του.\nΚάποια στιγμή στο μέλλον, όταν ο λαός μας θα έχει πράξει τα δέοντα και η Ιστορία θα έχει κάνει μια βαθιά υπόκλιση στο μεγαλείο του έθνους μας, στις νέες γενιές θα διδάσκονται οι χαιρετισμοί στον κάθε Μπαρόζο για να μην χρειαστεί να ξαναπεράσουμε τις ίδιες δοκιμασίες.


Κορωνοϊός: 14χρονος χωρίς υποκείμενα νοσήματα, πέθανε στην Βρετανία- Είχε συμπτώματα που παραπέμπουν στη νόσο Καβασάκι | ΚΟΣΜΟΣ | iefimerida.gr\nΕνα 14χρονο παιδί πέθανε στη Βρετανία, με συμπτώματα νόσου που πιθανότατα συνδέεται με τον κορωνοϊό / Φωτογραφία: AP\nΈνας 14χρονος αλλά με συμπτώματα που παραπέμπουν στο σύνδρομο Καβασάκι και πιθανόν να συνδέεται με τον κορωνοϊό, πέθανε στην Βρετανία.\nΟ έφηβος ήταν μεταξύ των οκτώ ανηλίκων που προσβλήθηκαν από αυτή τη σπάνια φλεγμονώδη ασθένεια και νοσηλεύτηκαν τον Απρίλιο στο παιδιατρικό νοσοκομείο Εβελίνα του Λονδίνου. Σύμφωνα με την ιατρική επιθεώρηση The Lancet, που επικαλείται τους γιατρούς του, παρέμεινε για έξι ημέρες στην εντατική και βρέθηκε θετικός στον νέο κορωνοϊό μετά τον θάνατό του. Τα υπόλοιπα παιδιά επέζησαν, διευκρίνισε η ιατρική διευθύντρια του νοσοκομείου, η Σάρα Χάνα, μιλώντας στο βρετανικό πρακτορείο Press Association.\nΤα περισσότερα από τα παιδιά είναι σχολικής ηλικίας και ορισμένα είναι κάτω των 5 ετών. Στη συντριπτική πλειονότητά τους η υγεία τους ήταν καλή προτού να αρρωστήσουν. Μόνο «ένας μικρός αριθμός» από αυτά βρέθηκε θετικός στον κορωνοϊό, σύμφωνα με την Δρα Χάνα. Αυτή η φλεγμονώδης νόσος εμφανίστηκε πρόσφατα και θυμίζει το σύνδρομο Καβασάκι, τα αίτια του οποίου είναι απροσδιόριστα. Οι μικροί ασθενείς –είτε έχουν προσβληθεί από κορωνοϊό είτε όχι– εμφανίζουν υψηλό πυρετό, πόνους στην κοιλιακή χώρα, συμπτώματα στο γαστρεντερικό και φλεγμονή στην καρδιά. Στα τέλη Απριλίου ο υπουργός Υγείας Ματ Χάνκοκ ανέφερε ότι οι υγειονομικές αρχές προσπαθούν να καθορίσουν αν υπάρχει κάποια σχέση μεταξύ του νέου κορονοϊού και αυτής της νόσου.\nΔΙΑΒΑΣΤΕ ΠΕΡΙΣΣΟΤΕΡΑ Βρετανία Κορωνοϊός 14χρονος Καβασάκι νεκρός Μεγάλη Βρετανία


Ανάπτυξη μέσω θαλάσσης | AgrinioNews\nΝέα μαρίνα σκαφών αναψυχής σχεδιάζει ο δήμος Ακτίου – Βόνιτσας στην Πάλαιρο χωρητικότητας 400 σκαφών. Διαβάστε πιο είναι το ενδιαφέρον μεγάλων εταιρειών για την περιοχή, από που θα εξασφαλισθούν τα χρήματα για την κατασκευή της και τις προδιαγραφές που θα διαθέτει.\nΤον περασμένο Νοέμβριο ξεκίνησε μια νέα μελέτη η οποία προβλέπει την δημιουργία νέου τουριστικού καταφυγίου σκαφών αναψυχής στην Πάλαιρο του δήμου Ακτίου – Βόνιτσας.\nΗ μελέτη της νέας μαρίνας αναμένεται ότι θα ολοκληρωθεί σε ένα χρόνο περίπου ενώ το κόστος της εκτιμάται πως θα κυμανθεί στα 3,5 με 4 εκατομμύρια ευρώ. Οι προδιαγραφές της θα είναι για 200 σκάφη αλλά επί της ουσίας η αληθινή χωρητικότητά της θα αγγίζει τα 400 σκάφη. Σύμφωνα με τον δήμαρχο Ακτίου – Βόνιτσας κ. Νίκο Σολδάτο η εξασφάλιση της κατασκευής της, μετά την υλοποίηση της μελέτης, μπορεί να πραγματοποιηθεί είτε με χρηματοδοτήσεις μέσω ΕΣΠΑ ή με σύμπραξη του δήμου και ιδιωτών. Στην πρώτη περίπτωση κατασκευής της μαρίνας μέσω ΕΣΠΑ, τα οικονομικά οφέλη θα τα διαχειρίζεται ο δήμος Ακτίου – Βόνιτσας ή κάποια αναπτυξιακή εταιρεία που θα εκμεταλλεύεται την μαρίνα, θα αποδίδει ετησίως ένα διόλου ευκαταφρόνητο μίσθιο στον δήμο. Παράλληλα θα υπάρχουν και τα έμμεσα οφέλη τα οποία θα περιλαμβάνειουν πρωτίστως την τοπική κοινωνία της Παλαίρου και της ευρύτερης περιοχής και δευτερευόντως θα ωφελήσουν όλη την περιοχή της Αιτ/νίας και τα νησιά του Ιονίου.\nΚαθημερινά στις δυο μαρίνες της Παλαίρου, στο Βουνάκι και στην μαρίνα πλησίον της πλατείας θα λιμενίζονται 300 σκάφη αναψυχής και τα τελευταία χρόνια υπάρχει αυξημένο κατά πολύ ενδιαφέρον για επιπλέον αγκυροβολήσεις σκαφών χωρίς όμως να υπάρχει η δυνατότητα αυτή. Μεγάλες εταιρείες ενοικίασης σκαφών και τουριστικές που συνεργάζονται με δυτικοευρωπαϊκές χώρες εκφράζουν κάθε χρόνο την επιθυμία να δραστηριοποιηθούν στην περιοχή και αδυνατούν λόγω έλλειψης θέσεων λιμενισμού σκαφών. Η Πάλαιρος απέχει ελάχιστα ναυτικά μίλια από την Λευκάδα και τα πέριξ νησιά και αυτό αποτελεί κινητήριο δύναμη τόσο για την υλοποίηση του έργου όσο και για την προσέλκυση τουριστικών σκαφών είτε ιδιωτών τουριστών και κυρίως εταιρειών.\nΟ δήμαρχος Ακτίου – Βόνιτσας κ. Σολδάτος μας δήλωσε:” Είναι μεγάλο αναπτυξιακό έργο και το έχει ανάγκη ο τόπος μας καθώς θα αλλάξει την περιοχή και τα οφέλη του, είτε άμεσα είτε έμμεσα θα είναι μεγάλα”. Το συνολικό μέγεθος της μαρίνας θα είναι σχεδόν 300 μέτρα θα διαθέτει δυο λιμενοβραχίονες 220 και 70 μέτρων αντίστοιχα, όπως επίσης αναψυκτήριο και χώρους μακράς και βραχείας στάθμευσης σκαφών.\nΠροηγούμενο: Να ονομαστεί “Πλατεία Δασκάλου Μιχάλη Παπαμαύρου”\nΕπόμενο: Εγγραφές στον Ολυμπιακό Παναιτωλίου


ΕΛΛΗΝΙΚΗ ΝΑΥΣ: Πώς να ”ξεπαγώσουμε τα λάδια της ψυχής” πριν προσευχηθούμε;\nΛέγει λοιπόν ο ο άγιος Σεραφείμ του Σάρωφ ότι όποιος ζει μέσα στον κόσμο και λέγει τρείς φορές το”Πάτερ ημών”, τρείς φορές το “Θεοτόκε Παρθένε” και μια φορά το “Πιστεύω” σώζεται. Αλλά όλα αυτά όμως κάθε μέρα. Με την Κυριακή προσευχή συμπροσεύχεται με αυτόν τον Χριστό που μας δίδαξε πως να προσευχόμαστε.\nΜε το “Θεοτόκε Παρθένε” συμπροσεύχεται με τον Αρχάγγελο Γαβριήλ που προσφώνησε στον Ευαγγελισμό τη Θεοτόκο με αυτά τα άγια λόγια. Και με το Σύμβολο της Πίστεως συμπροσεύχεται και συνομολογεί την Πίστη της Εκκλησίας με τους Άγιους Πατέρες που συνέθεσαν αυτό το “Πιστεύω” στις δύο πρώτες Άγιες Οικουμενικές Συνόδους. Κι ένα τελευταίο.


💐 ΠΑΡΆΔΟΣΗ ΛΟΥΛΟΥΔΙΏΝ ΣΕ KHŬJAND - ΣΕ ΑΠΕΥΘΕΊΑΣ ΣΎΝΔΕΣΗ ΑΝΘΟΚΌΜΟ KHŬJAND\nΛουλούδια και καλάθια δώρων για Khŭjand\nKhŭjand Ανθοπωλείο και δώρα\nΚαλώς ήρθατε στην ιστοσελίδα του λουλούδια για Khŭjand. Κάνουμε την παραγγελία των λουλουδιών online εύκολο. Μπορείτε να επιλέξετε από άφθονη ποικιλία μας: λουλούδια, φυτά, ανθοδέσμες και περισσότερο. Παρακαλώ προσθέστε σας επιλογή να το καλάθι και ακολουθήστε τις οδηγίες. Αφού ολοκληρωθεί η παραγγελία είναι απλά αφήστε τα υπόλοιπα σε εμάς.\nΕίναι η αποστολή των λουλουδιών για Khŭjand να παραδώσει την υψηλότερη δυνατή εξυπηρέτηση. Εμείς θα φροντίσουμε την παραγγελία σας θα παραδοθεί όπως ρώτησε. Όταν πραγματικά θέλετε να εντυπωσιάσετε, ανεξάρτητα από ποια περίσταση: γενέθλια, ημέρα της μητέρας, την ημέρα πατέρων ή οποιαδήποτε άλλη περίσταση, άνθη για Khŭjand είναι η σωστή επιλογή για την ιδιαίτερη στιγμή σου.\nκαι ο τοπικός ανθοπώλης μας στο Khŭjand είναι επίσης ανοιχτός για παραδόσεις\nΠροσφέρουμε την παράδοση λουλουδιών σε Khŭjand - Khŭjand Ανθοπωλείο\nΔείτε την επιλογή Καλάθι δώρων για KhŭjandΕπιλογές σοκολάτας για Khŭjand\nΕπιλογή σοκολατών για KhŭjandΕπιλογές σοκολάτας για Khŭjand\nΣτείλτε λουλούδια και δώρα στο Khŭjand με λουλούδια για Khŭjand. Ειδικευόμαστε στην παροχή λουλούδια, ανθοδέσμες, καλάθια, δώρα και κέικ να Khŭjand.\nΤΑ ΛΟΥΛΟΎΔΙΑ ΠΟΥ ΠΑΡΑΔΊΔΟΝΤΑΙ ΣΤΟ KHŬJAND - ΑΝΘΟΠΩΛΕΊΟ ΣΤΗΝ KHŬJAND ΠΡΟΣΦΈΡΟΝΤΑΣ ΠΑΡΆΔΟΣΗ ΑΥΘΗΜΕΡΌΝ ΛΟΥΛΟΎΔΙΑ\nΛουλούδια για το Khŭjand - ανθοπωλείο που παραδίδει αυθημερόν παραδόσεις λουλουδιών σε Khŭjand . Χρησιμοποιούμε ένα εκτεταμένο δίκτυο τοπικών Khŭjand ανθοπωλεία και τα λουλούδια ανθοδέσμες παραδοθεί στο Khŭjand.\nΑΦΉΣΤΕ ΕΜΆΣ ΝΑ ΦΡΟΝΤΊΣΟΥΜΕ ΓΙΑ ΤΑ ΛΟΥΛΟΎΔΙΑ ΣΑΣ ΣΤΟ KHŬJAND\nΑφήστε τα Λουλούδια για το Khŭjand φροντίσει για σας λουλούδια ανά περίσταση, συμπεριλαμβανομένων των Γενεθλίων, ανθοδέσμες, Ημέρα της Μητέρας λουλούδια, Ημέρα του αγίου Βαλεντίνου λουλούδια, το Νεογέννητο Μωρό και πολλά άλλα. Προσφέρουμε μια μεγάλη ποικιλία από λουλούδια, φυτά, λουλούδια, και τα καλάθια σε πολύ ανταγωνιστικές τιμές που δεν θα πρέπει να ταιριάζει οπουδήποτε στο Khŭjand. Παραγγείλετε online και να έχουν παράδοση λουλουδιών για το Khŭjand ληφθεί μέριμνα από Λουλούδια για το Khŭjand.\nΠΑΡΆΔΟΣΗ ΛΟΥΛΟΥΔΙΏΝ ΣΕ KHŬJAND\nΗ ομάδα Internet Ανθοπωλείο είναι αφοσιωμένοι στο να παρέχουν την υψηλότερη ποιότητα λουλούδια, τα φυτά και τα δώρα που διατίθενται σε Khŭjand, η δικαιότερη τιμή είναι δυνατόν. Κάθε πελάτης είναι πολύ σημαντική για εμάς και προσπαθούμε να βάλουμε τα δυνατά μας επαγγελματική προσοχή σε κάθε τάξη. Όλο το προσωπικό μας είναι αφιερωμένο να παρέχει το υψηλότερο επίπεδο εξυπηρέτησης των πελατών για την παράδοση λουλουδιών σε Khŭjand.\nΤΟΠΙΚΌ ΑΝΘΟΠΩΛΕΊΟ ΣΑΣ ΣΕ KHŬJAND\nΠαραδίδουμε λουλούδια ανθοδέσμες σε πάνω από 900 πόλεις σε όλο τον κόσμο. Σε κάθε πόλη, συνεργαζόμαστε με αξιόπιστους τοπικούς ανθοπωλεία, όπως είναι η περίπτωση με το Khŭjand. Εργάζονται με αυτό το δίκτυο των τοπικών ανθοπωλεία, είμαστε σε θέση να διασφαλίσουμε την κορυφαία ποιότητα ανθοδέσμες και τα λουλούδια σας θα παραμείνει φρέσκο. Μπορούμε να φροντίσουμε το τελευταίο λεπτό λουλούδι εντολές ή να διατηρήσουμε ένα όμορφο μπουκέτο λουλούδια, μήνες εκ των προτέρων.


Μέχρι την επόμενη Λαμπεντούζα | Migrants in Greece\nΤην περασμένη Δευτέρα, η επίτροπος Εσωτερικών Υποθέσεων Σεσίλια Μάλμστρομ εξέφρασε για άλλη μια φορά τον αποτροπιασμό της για τους νέους πνιγμούς μεταναστών που προσπαθούσαν να διασχίσουν τη Μεσόγειο για να φτάσουν στην Ιταλία. Αυτές οι τραγωδίες είναι φοβερές, είπε, εκφράζοντας τα συλλυπητήριά της στις οικογένειες των θυμάτων. Για να δείξει μάλιστα ότι δεν θα ανεχόταν άλλο αυτή την κατάσταση, ανακοίνωσε ότι τη μεθεπομένη θα συναντούσε τον ιταλό υπουργό Εσωτερικών για να βρεθεί επιτέλους μια λύση.\nΗ λύση βρέθηκε. Και την ανακοίνωσε περιχαρής ο ίδιος ο Αντζελίνο Αλφάνο, χρησιμοποιώντας μέσα σε τρία λεπτά οκτώ φορές τη λέξη «σύνορα» και καμιά φορά τη λέξη «διάσωση». Οι εκκλήσεις της Ιταλίας εισακούστηκαν, τόνισε. Η επιχείρηση «Μάρε Νόστρουμ», που στοίχιζε 9 εκατομμύρια ευρώ τον μήνα, θα δώσει τη θέση της στη «Φρόντεξ 2». Η ευθύνη για την περισυλλογή των μεταναστών θα μεταβιβαστεί από τη Ρώμη στις Βρυξέλλες. Τα σκάφη των διακινητών που κατάσχονται θα καταστρέφονται. Α, και μια λεπτομέρεια: οι περιπολίες, ή μάλλον οι περιφρουρήσεις, θα γίνονται πλέον μόνο εντός της ζώνης Σένγκεν. Για όσους θαλασσοπνίγονται απ' έξω, νίπτουμε τας χείρας μας. Ή μάλλον κάποιο άλλο σημείο του σώματός μας.\nΜε άλλα λόγια, η Ευρώπη υιοθετεί την άποψη των σκληροπυρηνικών ότι η «Μάρε Νόστρουμ» έδινε ουσιαστικά ένα κίνητρο στους μεν απελπισμένους να εγκαταλείπουν τις χώρες τους, στους δε διακινητές να χρησιμοποιούν ετοιμόρροπα σκάφη και λίγα καύσιμα, βέβαιοι ότι οι Ιταλοί θα σπεύσουν για βοήθεια. Πώς θα αποθαρρυνθούν λοιπόν όλοι αυτοί που επιβαρύνουν τα πορτοφόλια μας και δοκιμάζουν τον ανθρωπισμό μας; Συνειδητοποιώντας ότι θα τους αφήσουμε να πνίγονται. Και παρακολουθώντας μας στην τηλεόραση να τρυπάμε τα φουσκωτά.\nΗ πραγματικότητα είναι βέβαια πολύ πιο σύνθετη. Οι άνθρωποι που προσπαθούν να φύγουν από τις χώρες τους δεν το κάνουν επειδή βαριούνται, αλλά επειδή θέλουν να γλιτώσουν από τη βία και την ανέχεια. Μόλις χθες ανακοίνωσε ο ΟΗΕ ότι οι πρόσφυγες από τη Συρία έχουν ξεπεράσει τα τρία εκατομμύρια. Στη Λιβύη επικρατεί το απόλυτο χάος, για να μη μιλήσουμε για την Κεντροαφρικανική Δημοκρατία. Οι γεωπολιτικές συνθήκες στον κόσμο είναι πολύ χειρότερες από πέρυσι. Αλλά η Ευρώπη χώνει το κεφάλι της στην άμμο.\nΓια την ακρίβεια, όπως γράφει ο Γκαντ Λέρνερ στη χθεσινή «Ρεπούμπλικα», κάνει κάτι ακόμη χειρότερο. Αρνείται να συζητήσει την αναθεώρηση της Συνθήκης του Δουβλίνου, που ορίζει ότι όποιος ζητά άσυλο μπορεί να το κάνει μόνο στη χώρα όπου εισέρχεται σε ευρωπαϊκό έδαφος. Οι 25 από τις 28 χώρες της ΕΕ (με εξαίρεση δηλαδή την Ιταλία, την Ισπανία και την Ελλάδα) αρνούνται να θεσπίσουν το ευρωπαϊκό πολιτικό άσυλο, που θα επέτρεπε μια δικαιότερη κατανομή των μεταναστών. Δεν εξετάζουν καν τη δημιουργία ανθρωπιστικών διαδρόμων, που θα επέτρεπαν στους καταδιωγμένους να απαλλαγούν από το μονοπώλιο των μαφιών. Θεωρούν ότι θα λύσουν το πρόβλημα δημιουργώντας ένα θαλάσσιο φρούριο. Μέχρι την επόμενη Λαμπεντούζα.\nΤΑ ΝΕΑ - Μιχάλης Μητσός


01 « Αύγουστος « 2016 « απέραντο γαλάζιο\nXτες βράδι δεν ονειρεύτηκα ότι κάποιος με αγαπάει, αυτά τα ψυχολογικά που βασανίζουν τους ευαίσθητους βάρδους του πλανήτη είναι από καιρό λυμένα και επιπλέον εδώ και καιρό έχει κηρυχθεί στάση ονείρων. Ούτε κακό ούτε καλό το λες, άλλωστε το τελευταίο όνειρο που θυμάμαι ήταν πολύ άνυδρο για να με συγκινήσει. Μπορεί να φταίει κι εκείνος ο ανεμιστήρας στο ταβάνι που κάνει νυχτερινές βάρδιες αδιάκοπα, αποθαρρύνοντας ο, τι πάει να προσγειωθεί στο κεφάλι μου με στόχο να τρυπώσει βαθιά μέσα και μαζί με τα ξερά την πληρώνουν και τα χλωρά.\nΧτες βράδι, λοιπόν, αντί για όνειρο εμφανίστηκε μια σκιά στον τοίχο, ανάμεσα στη ντουλάπα και στην μπαλκονόπορτα, να μου γνέφει να πάω προς το μέρος της . Στην αρχή μου ‘κανε νόημα «έλα» με το ένα χέρι, μετά και με τα δυο. Καμιά ανατομική λεπτομέρεια πάνω της δεν πρόδιδε φύλο (δεν θυμάμαι καν να διάβασα κάπου αν οι σκιές έχουν φύλο , όπως τα αφεντικά τους), ούτε μια στιγμή γύρισε προφίλ, μόνο ένα χέρι, μετά δυο χέρια, να μου γνέφουν να πάω προς τα κει. Ψηλή ίσα με δυόμιση μέτρα, η μισή κρυμμένη πίσω απ τις κουρτίνες, μετά ξεθάρρεψε και τις πέταξε από πάνω της, ύστερα ξανατρύπωσε στις δίπλες τους. Ήταν επίμονη, κάθε «έλα» απείχε (τα μέτρησα) δεκαπέντε δευτερόλεπτα από το άλλο.Τέσσερις προσκλήσεις κάθε λεπτό, διακόσιες σαράντα την ώρα, έχασα το λογαριασμό κατά τις τέσσερις το πρωί, έτσι τουλάχιστον έδειχνε το ρολόι δίπλα.\nΚαλού κακού δεν άνοιξα την ντουλάπα, βολεύτηκα με όποιο ρούχο βρήκα πρόχειρο στον καλόγερο. Ούτε τις κουρτίνες τράβηξα κι ας άρχισε να τυφλώνει ο ήλιος, είναι άτιμη φάρα οι κουρτίνες. Κι αυτή στο μπάνιο, ίδια ράτσα και χειρότερη. Μπήκα, έριξα νερό πάνω μου, άλλο τόσο στο πάτωμα, κουρτίνα πάντως δεν έκλεισα, δεν πάει να γκρινιάζει όταν ξυπνήσει. Νερό είναι, θα στεγνώσει. Με τις σκιές που ζουν πίσω απ ‘τις κουρτίνες δεν παίζεις.\nΑποφάσισα από σήμερα να κοιμάμαι μόνο τα απογεύματα, μέχρι την ώρα που πέφτει ο ήλιος. Μια, δυο ώρες το πολύ. Το να κατεβάσω τις κουρτίνες είναι κι αυτό μια κάποια λύση.Μα δεν είμαι σίγουρος πόσο ευγενικές μπορεί να είναι οι σκιές όταν πειράζεις τις φωλιές τους.\nΕυτυχώς ο ανεμιστήρας γυρνάει ασταμάτητα τις νύχτες. Αν η σκιά αποφασίσει να βγει απ τη γωνιά της , ελπίζω να την κάνει χίλια κομμάτια. Μετά θα πρέπει να σφουγγαρίζω πατώματα, να βάφω δυο μέρες τοίχους και ταβάνι αλλά χαλάλι . Είμαι σίγουρος ότι θα κάνω καλή δουλειά, δεύτερο και τρίτο χέρι αν χρειαστεί. Μ ‘αυτά τα «έλα» και τα δάχτυλα που γνέφουν δεν παίζεις.\nEric Hobsbawm: Επανάσταση και Σέξ…\nΟ μακαρίτης ο Τσέ Γκεβάρα θα αισθανόταν μεγάλη έκπληξη αλλά και εκνευρισμό αν ανακάλυπτε πως η φωτογραφία του έγινε εξώφυλλο στο Evergreen Review, η προσωπικότητα του θέμα άρθρου του Vogue, και το όνομα του η προσχηματική δικαιολογία κάποιας ομοφυλόφιλης επιδεικτικότητας σε ένα νεουορκέζικο θέατρο ( βλ.observer, 8 Μαίου 1969). Μπορούμε ίσως να αφήσουμε κατά μέρος το Vogue. Δουλειά του είναι να λέει στις γυναίκες τι είναι της μόδας να φορούν, να ξέρουν και να συζητούν. Το ενδιαφέρον του για τον Τσέ Γκεβάρα δεν σημαίνει πολιτικά τίποτε περισσότερο απο αυτό του εκδότη τουWho is Who. Οι άλλες δύο αστειότηες, ωστόσο, αντανακλούν μια διαδεδομένη αντίληψη: ότι υπάρχει κάποιου είδους σύνδεση ανάμεσα στα κοινωνικά επαναστατικά κινήματα και στην ανεκτικότητα στη δημόσια έκφραση της σεξουαλικής και λοιπής προσωπικής συμπεριφοράς. Είναι νομίζω καιρός να δείξει κάποιος ότι αυτή η αντίληψη είναι αβάσιμη.\nΕμπνευσμένα, θεόπνευστα τροπάρια από τον Ανθιμο…\nΕδώ να σημειώσουμε ότι ότι υπήρξαν πολλές προσαγωγές με 26 απ’ αυτές να μετατρέπονται σε συλλήψεις. Οι κρατούμενοι με την κατηγορία «διατάραξη θρησκευτικής συνάθροισης» βρίσκονται στην ΓΑΔΘ και αύριο θα οδηγηθούν στα δικαστήρια.\nΠιο εύκολο του έρχεται να αντιληφθεί ότι ο ίδιος βρέθηκε κατηγορούμενος –απαλλάχτηκε τελικά με βούλευμα- για παράβαση καθήκοντος και υπόθαλψη εγκληματία, όταν έγινε γνωστή η υπόθεση βιασμού ανηλίκου στο «Παπάφειου» Ορφανοτροφείο Θεσσαλονίκης, στο οποίο είναι πρόεδρος του Δ.Σ. και ο ίδιος προσπάθησε να την κουκουλώσει.


Ακόμα και αν ενισχύσει αύριο την εθνική ο Στέφανος Τσιτσιπάς, πολύ δύσκολα θα κάνει την ανατροπή η Ελλάδα για να εξασφαλίσει την άνοδο στo World Group I του Davis Cup. ΑΠΟΣΤΟΛΗ ΣΤΟ ΗΡΑΚΛΕΙΟ: Βίκυ Γεωργάτου.\nΟ Στέφανος επέλεξε να προπονηθεί σήμερα μετά τα ματς της πρώτης μέρας και αυτό ίσως να μαρτυράει ότι σκέφτεται την πιθανότητα να βγει αύριο στο court.\nΟ πρώτος αγώνας είναι του διπλού (10.00) και αν η ελληνική ομάδα χάσει, τότε χάνει οριστικά την άνοδο. Οι πληροφορίες αναφέρουν ότι ο Στέφανος Τσιτσιπάς δε θα αγωνιστεί στο διπλό παρά το γεγονός ότι η επιβάρυνση στο μονό είναι υψηλότερη. Στο διπλό θα αγωνιστεί ο Μάρκος Καλοβελώνης με τον Πέτρο Τσιτσιπά. Ο Μιχάλης Περβολαράκης έχει τραυματισμό στο πόδι.\nΌλα δείχνουν ότι ο Στέφανος θα αγωνιστεί κόντρα στον Μπεράνκις αν η Εθνική μειώσει σε 2-1 παίρνοντας τη θέση του Μιχάλη Περβολαράκη. Στη συνέχεια ο αδερφός του, Πέτρος θα αγωνιστεί κόντρα στον Γκριγκέλις.\nΚαταλαβαίνετε πόσο καθοριστική φαίνεται ότι ήταν η ήττα του Περβολαράκη, καθώς αν είχαμε φέρει τη σειρά στα ίσα θα υπήρχε σοβαρή πιθανότητα ανατροπής με Στεφ.\nΤώρα μάλλον χρειαζόμαστε ένα θαύμα!\nΣακαλίν - Ντιναμό Μπρίανσκ Live Streaming 19/10/2021\nΣακαλίν - Ντιναμό Μπρίανσκ Live Streaming: Ενημερω.. διάβασε περισσότερα


Θα οργανωθούν κινητές μονάδες εμβολιασμού σε τουριστικές περιοχές | Athens Voice\nΘα οργανωθούν κινητές μονάδες εμβολιασμού σε τουριστικές περιοχές\nΤην οργάνωση κινητών μονάδων εμβολιασμού σε όλες τις τουριστικές περιοχές προανήγγειλε στη σημερινή σύσκεψη ο Κυριάκος Μητσοτάκης © Unsplash/artiomvallat\n«Για να μην πάει καμία μέρα χαμένη» τόνισε ο Πρωθυπουργός\nΤην οργάνωση κινητών μονάδων εμβολιασμού σε όλες τις τουριστικές περιοχές προανήγγειλε στη σημερινή σύσκεψη ο Κυριάκος Μητσοτάκης.\nΣτη σημερινή σύσκεψη που πραγματοποιήθηκε στο Μέγαρο Μαξίμου υπό τον Πρωθυπουργό Κυριάκο Μητσοτάκη, τονίστηκε η ανάγκη για μαζικό εμβολιασμό καθώς την προηγούμενη εβδομάδα τα ενεργά κρούσματα αυξήθηκαν 75%, ενώ η μετάλλαξη «Δέλτα» βρίσκεται ένα βήμα πριν κυριαρχήσει.\nΣτο πλαίσιο αυτό, κατά την εισαγωγική του ομιλία, ο κ. Μητσοτάκης δήλωσε πως, σε συνεργασία με το Υπουργείο Υγείας, θα οργανωθούν και κινητές μονάδες εμβολιασμού σε όλες τις τουριστικές περιοχές της χώρας, ώστε να μην πάει καμιά μέρα χαμένη.\n«Όπως ξέρετε, η μετάλλαξη Δέλτα έχει ήδη εντοπιστεί στη χώρα μας. Είναι ζήτημα χρόνου, όπως εκτιμά και το ευρωπαϊκό ECDC να γίνει και εδώ, όπως και σε άλλες χώρες, η επικρατούσα μετάλλαξη. Την βλέπουμε ήδη πιο έντονα παραδείγματος χάρη στην Κρήτη. Τι σημαίνει αυτό; Ότι όσοι σήμερα είναι ανεμβολίαστοι, ειδικά οι πιο ευάλωτοι συμπολίτες μας, διατρέχουν μεγαλύτερο κίνδυνο να μολυνθούν και να νοσήσουν σοβαρά. Ήδη από την περασμένη εβδομάδα παρατηρούμε μία σημαντική αύξηση των ενεργών κρουσμάτων. Είναι της τάξης του 75%. Βρισκόμαστε λίγο παραπάνω από 6.000 ενεργά κρούσματα σήμερα» είπε ο Κυριάκος Μητσοτάκης και πρόσθεσε:\n«Θέλω να τονίσω ότι τα πιο πολλά, αλλά όχι όλα, αφορούν κυρίως νέες ηλικίες. Από τη διερεύνηση που κάνει ο ΕΟΔΥ αλλά και η Πολιτική Προστασία προκύπτει ότι σχετίζονται -όπως τα περιμέναμε- κυρίως με δραστηριότητες ψυχαγωγίας και κινητικότητας».\nΚλείνοντας, τόνισε πως ο στόχος του φετινού καλοκαιριού είναι ο εμβολιασμός: «Θα ήθελα να πω ότι το καλοκαίρι αυτό είναι σίγουρα η περίοδος που όλοι περιμένουμε να ξεκουραστούμε από ένα δύσκολο χειμώνα. Όμως ο στόχος του εμβολιασμού δεν μπορεί να μένει πίσω το καλοκαίρι. Γι’ αυτό και σε συνεργασία με το Υπουργείο Υγείας και τη δική σας συνδρομή θα οργανώσουμε και κινητές μονάδες εμβολιασμού σε όλες τις τουριστικές περιοχές της χώρας, ώστε να μην πάει καμιά μέρα χαμένη.